open-index/open-wikipedia-markdown huggingface dataset:
తెలంగాణ రాష్ట్ర కాలుష్య నియంత్రణ మండలి

**తెలంగాణ రాష్ట్ర కాలుష్య నియంత్రణ మండలి** తెలంగాణ రాష్ట్ర ప్రభుత్వ ఆరోగ్య, కుటుంబ సంక్షేమ శాఖలోని సంస్థ. పర్యావరణ పరిరక్షణకు సంబంధించిన చట్టాలను అమలుచేసేందుకు బోర్డుకు అధికారాలు ఉన్నాయి. జల, వాయు, శబ్ద కాలుష్య నియంత్రణ నివార‌ణ‌, బయో మెడిక‌ల్ వేస్టేజ్, నిర్మాణ, కూల్చివేతల, హానిక‌ర‌, ఇంధన వ్యర్థాల నిర్వహణ నిర్వీర్యం, ప్లాస్టిక్ బ్యాగుల నిషేధం, ప్రత్యామ్నాయ మార్గాల అన్వేష‌ణ‌, న‌దీ జ‌లాల కాలుష్య నియంత్రణకు ఈ మండలి చర్యలు తీసుకుంటుంది.

తెలంగాణ రాష్ట్ర కాలుష్య నియంత్రణ మండలి (పీసీబీ) చైర్మన్‌గాప్రభుత్వ ప్రధాన కార్యదర్శి (సీఎస్‌) శాంతకుమారిని, సభ్యులుగా 15 మందిని నియమిస్తూ రాష్ట్ర ప్రభుత్వం 2024 మార్చి 08న ఉత్తర్వులు జారీచేసింది.

## చరిత్ర
నీటి సెక్షన్ (కాలుష్య నివారణ, నియంత్రణ) చట్టం 1974, వాయు సెక్షన్ 5 (కాలుష్య నివారణ, కాలుష్య నియంత్రణ) చట్టం 1981 కింద 2014 జూలై 7న ఈ తెలంగాణ రాష్ట్ర కాలుష్య నియంత్రణ మండలి ఏర్పాటు చేయబడింది.

## బాధ్యతలు
పర్యావరణ చట్టాలు, నియమాలను అమలుచేసే బాధ్యత ఈ బోర్డుకి ఉంది:

* నీటి చట్టం 
* వాయు చట్టం 
* పర్యావరణ పరిరక్షణ చట్టం 
* ప్రమాదకర వ్యర్థ నియమాలు 
* బయో మెడికల్ వేస్ట్ నియమాలు
* మున్సిపల్ ఘన వ్యర్థ నియమాలు 
* ప్లాస్టిక్ తయారీ, అమ్మకం, వినియోగ నియమాలు 
* ఈ-వేస్ట్ (నిర్వహణ, నిర్వహణ) నియమాలు, 2011.

## విధులు
తెలంగాణ రాష్ట్ర కాలుష్య నియంత్రణ మండలి నిర్వర్తిస్తున్న కొన్ని విధులు:

* నీటి కాలుష్యం, నివారణ, నియంత్రణ లేదా నీటి కాలుష్యపు సమస్యలకు సంబంధించిన పరిశోధనలు చేయడంతోపాటు ఇతరులు చేస్తున్న పరిశోధనలను ప్రోత్సహించడం, నిర్వహించడం, పాల్గొనడం 
* మురుగునీటి, వాణిజ్య వ్యర్ధాల ద్వారా వచ్చే నీటిని స్వీకరించే నాణ్యత కొరకు, రాష్ట్ర జలాలను వర్గీకరించడానికి, నీటి ప్రమాణాలను వేయడానికి, సవరించడానికి లేదా రద్దు చేయడానికి
* ఏదైనా పరిశ్రమకు సంబంధించి రాష్ట్ర ప్రభుత్వానికి సలహా ఇవ్వడం
* వ్యవసాయంలో మురుగునీటి వినియోగం తగిన వాణిజ్య వ్యర్థాలను ఉపయోగించే పద్ధతులను రూపొందించడం

## ఇవీ చూడండి
* వాతావరణం
* కాలుష్యం
* ఆంధ్రప్రదేశ్ కాలుష్య నియంత్రణ మండలి

## మూలాలు

## ఇతర లంకెలు
తెలంగాణ రాష్ట్ర కాలుష్య నియంత్రణ మండలి అధికారిక వెబ్సైటు

వర్గం:తెలంగాణ ప్రభుత్వ సంస్థలు
వర్గం:తెలంగాణ ప్రభుత్వం
వర్గం:ప్రభుత్వరంగ సంస్థలు
వర్గం:పర్యావరణము
వర్గం:కాలుష్యం
వర్గం:వాతావరణం
బోర్‌లోగ్ అవార్డు

**బోర్‌లోగ్ అవార్డు** (**Borlaug Award**) కోరమాండల్ ఇంటర్నేషనల్ అనే ఎరువుల సంస్థ ద్వారా స్థాపించబడిన బహుమతి. దీనిని ప్రతి ఏడాది వ్యవసాయం, పర్యావరణం గురించి విశిష్ట పరిశోధనలు చేసిన భారతీయులకు అందజేయబడుతుంది. ఇది నోబెల్ బహుమతి గ్రహీత నార్మన్ బోర్లాగ్ (Norman Borlaug) పేరుమీదుగా 1972 లో స్థాపించబడినది. అవార్డు గ్రహీతకు రు. 500,000 నగదు, ఒక బంగారు పతకం,, సైటేషన్ citation ఇవ్వబడుతుంది.

## గ్రహీతలు
* 2012: K.V. Prabhu and Ashok Kumar Singh
* 2006: Rajendra Singh Paroda
* 2005: Rattan Lal  and Subramaniam Nagarajan
* 2004: ఈడుపుగంటి వెంకట సుబ్బారావు and Suman Sahai
* 2000: Anil Agarwal
* 1997: Azra Quraishi
* 1995: Ebrahimali Abubacker Siddiq 
* 1991: Amrita Patel
* 1985: Virender Lal Chopra 
* 1983: Nanjappa Shamanna Subba Rao 
* 1982: Hari Krishan Jain 
* 1979: Bishwajit Choudhury  and యం.యస్.స్వామినాధన్
* 1977: J.S. Kanwar and Gurdev Khush
* 1976: Chivakula Krishnamoorthy 
* 1975: శిష్టా వేంకట సీతారామ శాస్త్రి
* 1973: Jitendra P. Srivastava [Dr. J.P. Srivastava] and Dr. Manodutt Pathak
* 1972: Dr. Atmaram Bhairav Joshi

## మూలాలు


వర్గం:1972 స్థాపితాలు
వర్గం:భారతీయ పురస్కారాలు
రావిప్రోలు సుబ్రహ్మణ్యం

**రావిప్రోలు సుబ్రహ్మణ్యం** (1923 - 1981) చరిత్ర పరిశోధకులు.

వీరు నెల్లూరు జిల్లాకు చెందినవారు. ఆంధ్ర విశ్వవిద్యాలయం లో మల్లంపల్లి సోమశేఖర శర్మ గారి వద్ద పరిశోధనా శిక్షణ పొందారు. వీరు "సూర్యవంశ గజపతులు" అనే అంశంపై పరిశోధన చేసి పి.హెచ్.డి. పొందారు. 1946లో సర్ మోర్టిమెర్ వీలర్ (Mortimer Wheeler) తో కలిసి అరికమేడు, హరప్పా తవ్వకాలలో కృషిచేశారు. 1954-60 మధ్య భారత పురావస్తు శాఖ నిర్వహించిన నాగార్జున కొండ తవ్వకాల పర్యవేక్షణ చేసి జవహర్ లాల్ నెహ్రూ ప్రశంసలందుకున్నారు. నాగార్జున కొండ తవ్వకాల సమగ్ర నివేదిక ప్రథమ భాగం ప్రచురించారు. భారత పురావస్తు శాఖలో ప్రాంతీయ సూపరింటెండెంటుగా భోపాల్, హైదరాబాదు, ఆగ్రా, ఢిల్లీలలో పనిచేశారు. రెండో దఫా నాగార్జునకొండ తవ్వకాల నివేదిక సమర్పనకు నియమితులయ్యారు. శాలిహుండం, యాదవ నాణెములు, ఇక్ష్వాకుల నాణెములు, గుంటుపల్లి శాసనము వీరి రచనలు. ఆంధ్రేతిహాస పరిశోధన పత్రిక ప్రధాన సంపాదకులు, నాగార్జున విశ్వవిద్యాలయం బౌద్ధ పరిశోధన విభాగం స్థాపనకు మూలకారకులుగా పనిచేశారు.

## మూలాలు

వర్గం:నెల్లూరు జిల్లా వ్యక్తులు
వర్గం:1923 జననాలు
వర్గం:1981 మరణాలు
వర్గం:ఆంధ్ర విశ్వవిద్యాలయం పూర్వ విద్యార్థులు
శాంతినివాసం (1986 సినిమా)

**శాంతినివాసం** కృష్ణ, సుహాసిని జంటగా జి.రామమోహనరావు దర్శకత్వంలో వెలువడిన తెలుగు సినిమా. ఈ సినిమా 1986, డిసెంబర్ 4వ తేదీన విడుదలయ్యింది. 
## సాంకేతికవర్గం
* నిర్మాత: అంగర సత్యం
* దర్శకత్వం: జి.రామమోహనరావు
* కథ: భీశెట్టి లక్ష్మణరావు
* మాటలు: సత్యానంద్
* పాటలు: వేటూరి సుందరరామమూర్తి
* సంగీతం: చక్రవర్తి
* నేపథ్య గాయకులు:జేసుదాస్, రాజ్ సీతారాం, పి.సుశీల, ఎస్.పి.శైలజ, రమణ, ఎన్.సునంద

## పాటల జాబితా
* : పువ్వుల 
* పొద్దున గుళ్ళో
* తొలినాటి రాతిరి 
* తుమ్మెద
* చిలకమ్మ
*

## నటీనటులు
* కృష్ణ
* సుహాసిని
* రాధిక
* కైకాల సత్యనారాయణ
* జయంతి
* నూతన్ ప్రసాద్
* కోట శ్రీనివాసరావు
* గుమ్మడి వెంకటేశ్వరరావు
* కాంతారావు
* మిక్కిలినేని
* సాక్షి రంగారావు
* సుత్తి వీరభద్రరావు
* శ్రీలక్ష్మి
* కల్పనా రాయ్
* జయవాణి

## మూలాలు

వర్గం:ఘట్టమనేని కృష్ణ నటించిన సినిమాలు
వర్గం:సుహాసిని నటించిన సినిమాలు
వర్గం:రాధిక నటించిన సినిమాలు
వర్గం:సత్యనారాయణ నటించిన సినిమాలు
వర్గం:నూతన్ ప్రసాద్ నటించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:గుమ్మడి నటించిన సినిమాలు
వర్గం:కాంతారావు నటించిన సినిమాలు
వర్గం:మిక్కిలినేని నటించిన సినిమాలు
వర్గం:సాక్షి రంగారావు నటించిన సినిమాలు
వర్గం:సుత్తి వీరభద్రరావు నటించిన సినిమాలు
వర్గం:కల్పనా రాయ్ నటించిన సినిమాలు
లినక్స్ ఫౌండేషన్

**లినక్స్ ఫౌండేషన్** అనేది లాభాపేక్ష లేని సాంకేతిక సంఘం. లినక్స్ కు చెందిన ప్రామాణికాల పెరుగుదలను, వాణిజ్య స్వీకరణనూ ప్రోత్సహించడానికి ఓపెన్ సోర్స్ డెవలప్మెంట్ ల్యాబ్స్, ఉచిత స్టాండర్డ్స్ గ్రూప్ కలిసి 2000లో లినక్స్ ను స్థాపించాయి. ఇది ఓపెన్ సోర్స్ సాఫ్ట్‌వేర్ ప్రాజెక్టులకు సహకరించడమే కాకుండా వాటి అభివృద్ధిని కూడా ప్రోత్సహిస్తుంది.

ఇది ఓపెన్ సోర్స్ డెవలప్‌మెంట్ ల్యాబ్స్ క్రింద 2000 సం.లో ప్రారంభమైంది. తరవాత ఫ్రీ స్టాండర్డ్స్ గ్రూప్ తో విలీనమై లినక్స్ ఫౌండేషన్ గా మారింది. లైనెక్స్ సృష్టికర్త లైనస్ టోర్వాల్డ్స్, ప్రధాన నిర్వాహకుడు గ్రెగ్-క్రోహ్-హార్ట్మన్ మిగతా సభ్యులు కలిసి రుాపొందించే కెర్నలు (కంప్యూటరు) కు ఇది ఆర్ధిక సహాయ సహకారం ఇస్తుంది. లినక్స్ ఫౌండేషనుకు మద్దతుగా ఎటి&టి, సిస్కో , ఫేస్బుక్, ఫుజిట్సు, గూగుల్ , హిటాచీ , హువావే , ఐబియమ్ , ఇంటెల్ , మైక్రోసాఫ్ట్ , ఒరాకిల్ ,ఆరెంజ్ ఎస్‌ఏ , క్వాల్‌కామ్ , శామ్‌సంగ్,  టెన్సెంట్ , విఎమ్‌వేర్ లతో పాటు ప్రపంచవ్యాప్తంగా డెవెలపర్లు ఉన్నారు. ఇటీవలి కాలంలో, ఈవెంట్స్, శిక్షణ, ధృవీకరణ ఓపెన్ సోర్స్ ప్రాజెక్టుల ద్వారా లైనక్స్ ఫౌండేషన్ తన సహాయ కార్యక్రమాలను విస్తరించింది. లైనక్స్ ఫౌండేషన్‌లో హోస్ట్ చేయబడిన ప్రాజెక్టులలో లైనక్స్ కెర్నల్ ప్రాజెక్ట్, కుబెర్నెట్స్ , ఆటోమోటివ్ గ్రేడ్ లైనక్స్ , ఓపెన్ నెట్‌వర్క్ ఆటోమేషన్ ప్లాట్‌ఫాం, హైపర్‌లెడ్జర్ , క్లౌడ్ నేటివ్ కంప్యూటింగ్ ఫౌండేషన్ , క్లౌడ్ ఫౌండ్రీ ఫౌండేషన్ వంటి అనేక ఇతర ప్రాజెక్టులు ఉన్నాయి.

## అంకురార్పణాలు

### లినక్స్.కామ్
మార్చి 3, 2009 న లినక్స్.కామ్ నిర్వాహణ, లినక్స్ ఫౌండేషన్ సోర్స్ ఫోర్జ్ నుంచి తీసుకున్నట్లుగా ప్రకటించింది.
మార్చి 13, 2009 న ఈ సైట్ ని లైనక్స్ ట్యుటోరియల్స్, సమాచారం, సాఫ్ట్‌వేర్ డాక్యుమెంటేషన్, డెస్క్‌టాప్ / నెట్‌బుక్, మొబైల్ ఎంబెడెడ్ వంటి విషయాలకు కేంద్రంగా మళ్ళీ విడుదల చేసింది. దీనిలొ లినక్స్ కు చెందిన సాఫ్ట్‌వేర్, హార్డ్ వేర్ సంబంధించిన ఫైల్స్ కలిగి ఉన్న జాబితా కూడా ఉంది.

## సభ్యులు
జూన్ 2018 నాటికి వెయ్యికి పైగా సభ్యులు లినక్స్ ఫౌండేషన్ వాటి ప్రాజెక్టులలో ఉన్నారు.
లినక్స్ ఫౌండేషన్ సభ్యులు ఇచ్చిన నిధుల ప్రకారంగా వారిని ప్లాటినం, గోల్డ్, సిల్వర్ సభ్యులుగా వర్గికరణ చేయడినారు.

## నిధులు
లినక్స్ ఫౌండేషన్‌కు నిధులు ప్రధానంగా దాని ప్లాటినం సభ్యుల నుండి వస్తాయి.  లినక్స్ ఫౌండేషన్ ఛట్టంలోని షెడ్యూల్ A  నిబంధనల ప్రకారం ఒక్కొక్కరి నుండి. US$500,000 చొప్పున వీరినుంచి సంవత్సరానికి US$4 మిలియన్ల వరకు నిధులు సమకూరతాయి. గోల్డ్ సభ్యులు మొత్తం US $1.6 మిలియన్లు, మిగతా సభ్యులు అంతకన్నా తక్కువ సమకుారుస్తారు. 2014 ఏప్రిల్ నాటికి, ఫౌండేషన్ కనీసం US$6,245,000 వార్షిక ఫీజును వసూలు చేసింది.

## ముాలాలు

## అదనపు లింకులు
* Linux Foundation Training
* Linux.com
* Linux Foundation Publications

వర్గం:కంప్యూటరు నిర్వాహక వ్యవస్థలు
వర్గం:సాఫ్ట్‌వేర్లు
వర్గం:ఎలెక్ట్రానిక్ ఉపకరణాలు
అక్కన్న మాదన్నల చరిత్ర (పుస్తకం)

**అక్కన్న మాదన్నల చరిత్ర** వేదం వేంకటరాయశాస్త్రి రచించిన తెలుగు పుస్తకం. ఆంధ్రప్రదేశ్ కు చెందిన గోలకొండ (నేటి గోల్కొండ) ను పాలించిన తానా షా (అబుల్ హసన్ కుతుబ్ షా), వారి మంత్రులు అక్కన్న, మాదన్నలకు సంబంధించిన చారిత్రక విశేషాలను వీరు దీనిద్వారా తెలుగు ప్రేక్షకులకు అందించారు.

ఈ పుస్తకం 1949లో తొలిసారిగా ముద్రించబడినది;  ద్వితీయకూర్పు 1962లో వేదము వేంకటరాయశాస్త్రి అండ్ బ్రదర్స్ వారిద్వారా విడుదలచేయబడినది. రెండు కూర్పులు ఈ ప్రచురణసంస్థకు చెందిన మద్రాసు, చాకలపేట యందున్న చంద్రికా ముద్రణాలయములో అచ్చువేయబడినవి.

## విషయసూచిక
1. దండోరా; 2. తానాషా దర్బారు; 3. తానాషా పూర్వచరిత్ర; 4. అక్కన్న మాదన్నల స్వప్నములు; 5. ఉపాయసిద్ధి; 6. మాదన్న పరిపాలనాప్రారంభము; 7. శివాజీ; 8. శివాజీ గోలకొండ ప్రయాణము; 9. శివాజీ తానాషాను దర్శించుట; 10. ఆశాభంగము; 11. పాదుషా ప్రయత్నములు; 12. మొగలాయీలతో ఘర్షణ; 13. కుట్రలు, కుయుక్తులు; 14. మాదన్న మీద రెండవకుట్ర; 15. పాదుషాతో రాయబారము; 16. రామదాసు చరిత్రము; 17. మంత్రుల దుర్మరణము; 18. బిజాపూరు ముట్టడి; 19. గోలకొండముట్టడి ప్రారంభము; 20. క్షామము; 21. మరల ముట్టడి ప్రయత్నములు; 22. అబ్దుల్‌రజాక్‌లారీ కడపటి యుద్ధము; 23. తానాషా కడపటివిందు; 24. అబ్దుల్‌రజాక్‌లారీ బ్రదుకుట; 25. తానాషా కడపటి మాటలు

## మూలాలు

వర్గం:చరిత్ర పుస్తకాలు
వర్గం:1962 పుస్తకాలు
వర్గం:తెలుగు పుస్తకాలు
భలే రాముడు (1984 సినిమా)

**భలే రాముడు** కె.ఎస్.ఆర్.దాస్ దర్శకత్వంలో మోహన్ బాబు శ్రీ లక్ష్మీ ప్రసన్న మూవీస్ బ్యానర్‌పై నిర్మించిన తెలుగు సినిమా. ఈ సినిమా 1984,సెప్టెంబర్ 5వ తేదీన విడుదలయ్యింది. ఈ చిత్రంలో మోహన్ బాబు, మురళీ మోహన్,మాధవి, కె. ఆర్. విజయ, ముఖ్యపాత్రల్లో నటించగా, సంగీతాన్ని శంకర్ గణేష్ అందించారు.  
## నటీనటులు

## సాంకేతికవర్గం
* నిర్మాత: మంచు మోహన్ బాబు
* చిత్రానువాదం,దర్శకత్వం: కె.ఎస్.ఆర్.దాస్
* మాటలు: సత్యానంద్
* పాటలు: ఆత్రేయ, వేటూరి
* సంగీతం: శంకర్ - గణేష్
* నేపథ్య గాయకులు: ఎస్.జానకి, ఎస్.పి.బాలసుబ్రహ్మణ్యం
## పాటలు
## కథాసంగ్రహం
## మూలాలు

## బయటి లింకులు
* 

వర్గం:మోహన్ బాబు నటించిన సినిమాలు
వర్గం:మురళీమోహన్ నటించిన సినిమాలు
వర్గం:మాధవి నటించిన సినిమాలు
వర్గం:సత్యనారాయణ నటించిన సినిమాలు
వర్గం:నూతన్ ప్రసాద్ నటించిన సినిమాలు
వర్గం:మిక్కిలినేని నటించిన సినిమాలు
వర్గం:త్యాగరాజు నటించిన సినిమాలు
వర్గం:చలపతి రావు నటించిన సినిమాలు
వర్గం:ప్రభాకర్ రెడ్డి నటించిన సినిమాలు
వర్గం:గిరిబాబు నటించిన సినిమాలు
వర్గం:కల్పనా రాయ్ నటించిన సినిమాలు
వర్గం:కె.ఎస్.ఆర్.దాస్ దర్శకత్వం వహించిన సినిమాలు
వర్గం:కె.ఆర్.విజయ నటించిన సినిమాలు
వర్గం:జయమాలిని నటించిన సినిమాలు
సెయింట్ జార్జ్ గ్రామర్ స్కూల్ (హైదరాబాదు)

**సెయింట్ జార్జ్ గ్రామర్ స్కూల్** తెలంగాణ రాష్ట్ర రాజధాని  హైదరాబాదులోని అబిడ్స్ వద్ద ఉన్న ప్రైవేట్ పాఠశాల. ఈ పాఠశాల కౌన్సిల్ ఫర్ ఇండియన్ స్కూల్ సర్టిఫికేట్ పరీక్షలకు అనుబంధంగా తన కార్యకలాపాలు నిర్వర్తిస్తుంది. హైదరాబాదు పట్టణ అభివృద్ధి సంస్థ (హుడా)చే వారసత్వ కట్టడంగా గుర్తించబడింది. 

## చరిత్ర
ఈ పాఠశాల 1834లో "హైదరాబాద్ రెసిడెన్సీ స్కూల్" గా స్థాపించబడింది. హైదరాబాదు ప్రభుత్వానికి సేవ చేస్తున్న బ్రిటిష్ వారి పిల్లలకు విద్యను అందించడానికి ఈ పాఠశాలను ఏర్పాటుచేశారు. ఇది హైదరాబాదు నగరంలోని పురాతన ఆంగ్ల మాధ్యమ పాఠశాల, భారతదేశంలోని పురాతన పాఠశాలల్లో ఒకటి.

## పూర్వ విద్యార్థులు
* సరోజినీ నాయుడు
* రాకేశ్ శర్మ
* ఇద్రిస్ హసన్ లతీఫ్
* అలీ నవాజ్ జంగ్ బహాదుర్
* కేటిఆర్
* అబిద్ హసన్
* మీర్జా హమీదుల్లా బేగ్
* హసన్ గఫూర్
* సురేష్ ఒబెరాయ్
* వినై తుమ్మలపల్లి

## ఇవికూడా చూడండి
* హైదరాబాద్ పబ్లిక్ స్కూల్
* అలియా బాలుర ఉన్నత పాఠశాల

## మూలాలు

వర్గం:హైదరాబాదు వారసత్వ నిర్మాణాలు
వర్గం:హైదరాబాదు విద్యాసంస్థలు
వర్గం:పాఠశాల
మూలా వెంకటరంగయ్య

**మూలా వెంకటరంగయ్య** భారతీయ చలన చిత్ర నిర్మాత, రచయిత. వాహినీ స్టూడియో ద్వారా చిత్రాలను నిర్మించిన వెంకటరంగయ్య తెలుగు, తమిళ  సినిమాలకు రచనలు కూడా చేశాడు. 

thumb| నాగిరెడ్డికి మూలా వెంకటరంగయ్య చేత వాహిని స్టూడియో అమ్మకపు పత్రం

## జీవిత విషయాలు
వెంకటరంగయ్య అనంతపురం జిల్లాలోని తాడిపత్రి గ్రామంలో జన్మించాడు. ఇతని తండ్రి నారాయణస్వామి కల్లు వ్యాపారంతో ధనవంతుడై తర్వాతికాలంలో రాయలసీమ టెక్స్ టైల్స్, నూనె మిల్లులు, పాల సరఫరా కేంద్రాలు మొదలైన స్థాపించి వ్యాపారాల్ని విస్తరించాడు.

## సినిమారంగం
తండ్రి నారాయణస్వామి బొమ్మిరెడ్డి నరసింహారెడ్డితో కలిసి 'వాహినీ పిక్చర్స్' పేరుతో చిత్ర నిర్మాణ సంస్థను స్థాపించాడు. ఈ సంస్థ ద్వారా నిర్మించిన చిత్రాల నిర్మాణ బాధ్యతలను వెంకటరంగయ్య చూసుకునేవాడు. ఆ తరువాత వాహినీ స్టూడియో నిర్మించారు. ఇది దక్షిణ ఆసియాలో అతిపెద్ద సినీ నిర్మాణ సంస్థలలో ఒకటిగా నిలిచింది.
 
1950లో నారాయణస్వామి మరణించాడు. దాంతో వెంకటరంగయ్య కొంతకాలం స్టూడియోను నడిపి, 1961లో బి.నాగిరెడ్డికి వాహినీ స్టూడియోను అమ్మేశాడు. నాగిరెడ్డి ఆ స్టూడియోను విజయ వాహిని స్టూడియోస్ గా మార్చుకున్నాడు.

## ఇతర వివరాలు
వెంకటరంగయ్య తాడిపత్రి పురపాలక సంఘం చైర్మన్ గా కూడా పనిచేశాడు.

## మరణం
వెంకటరంగయ్య అనంతపురం జిల్లాలోని తాడిపత్రి గ్రామంలో 2004, మే 12న మరణించాడు.

## మూలాలు

వర్గం:తెలుగు సినిమా నిర్మాతలు
వర్గం:తెలుగు సినిమా రచయితలు
వర్గం:తమిళ సినిమా కథా రచయితలు
వర్గం:అనంతపురం జిల్లా వ్యక్తులు
వర్గం:అనంతపురం జిల్లా రాజకీయ నాయకులు
వర్గం:2004 మరణాలు
గిరిజ శ్రీ భగవాన్

**గిరిజ శ్రీ భగవాన్**  తెలుగు రచయిత. ఇది ఇతని కలం పేరు. ఇతని అసలు పేరు తాడంకి వెంకట లక్ష్మీ నరసింహారావు. ఇతడు ముఖ్యంగా డిటెక్టివ్ నవలలు రచించాడు. ఇతని నవలలలో కథానాయకుని పేరు *డిటెక్టివ్ నర్సన్*. ఇతడు రుస్తుం, యస్ నేనంటే నేనే, గూండా మొదలైన సినిమాలకు కథను అందించాడు.
## నవలలు

## ఇతర రచనలు
# దస్తావేజులు వ్రాయడం ఎలా?
# మహాశివపురాణం
# పోలీసులు అరెస్ట్ చేస్తే ఏం చెయ్యాలి?
# వీలునామా ఎలా వ్రాయాలి?
# రామాయణం
# శ్రీభగవత్ గీత
# సుప్రభాతంతో శుభరాత్రి
## మూలాలు

వర్గం:తెలుగు రచయితలు
వర్గం:నవలా రచయితలు
వర్గం:తెలుగు సినిమా రచయితలు
వర్గం:1943 జననాలు
ఊరేగింపు (సినిమా)

**ఊరేగింపు** అదే పేరుతో ప్రజాదరణ పొందిన నాటకానికి సినిమా రూపం. కృషి నికేతన్ పతాకం పై ఎన్. రవి సమర్పణలో నటుడు పి. ఎల్.నారాయణ దర్శకత్వంలో వచ్చిన ఈ చిత్రం లో శివకృష్ణ, ప్రభాకరరెడ్డి, వరలక్ష్మి, కోట శ్రీనివాసరావు ప్రధాన పాత్రలు పోషించారు. ఈ చిత్రానికి సంగీతం చెళ్లపిళ్ల సత్యం సమకూర్చారు.1988 న ఈ చిత్రాన్ని విడుదల చేశారు. 
## సాంకేతికవర్గం
* కథ, చిత్రానువాదం, మాటలు, దర్శకత్వం: పి.ఎల్.నారాయణ
* నిర్మాత: డి.వి.ఎస్.నారాయణ
* పాటలు: జాలాది, వంగపండు ప్రసాదరావు, పి.ఎల్.నారాయణ
* సంగీతం: సత్యం
* ఛాయాగ్రహణం: ఆర్.రామారావు 
* సమర్పణ: ఎన్.రవి 
* నిర్మాణ సంస్థ: కృషి నికేతన్ 
* విడుదల:1988.
## నటీనటులు
* శివకృష్ణ
* ప్రభాకరరెడ్డి
* పి.ఎల్.నారాయణ
* జీవా
* హరిప్రసాద్
* టెలిఫోన్ సత్యనారాయణ
* ఏలేశ్వరం రంగా
* వంకాయల సత్యనారాయణ
* త్యాగరాజు
* కోట శ్రీనివాసరావు
* రాళ్ళపల్లి
* నిర్మలమ్మ
* వరలక్ష్మి
* లక్ష్మీప్రియ
* జయశీల

## కథాసంగ్రహం
సత్యం మేష్టారు గాంధేయవాది. అహింసకు ప్రతీక. సత్యానికి సార్థకనామదేయుడు. అన్యాయాలకు, అక్రమాలకు బలైపోతున్నవారిని చూసి స్పందించినందుకు చేయని నేరానికి ఉరిశిక్ష విధిస్తారు. దానితో అతడు విప్లవం వైపుకు మరలి అడవులకు వెళ్లి తుపాకీ పడతాడు. శివాజీ విప్లవ వీరుడు. పల్లెల్లో, పట్టణాలలో ఆధునిక వ్యవస్థ మధ్య బతుకుతున్న బడుగుజీవులను, అడవులలో చెట్లమధ్య జీవితాలను వెళ్ళబోస్తున్న గిరిజనులను చైతన్యవంతులుగా మార్చి వారిని గర్జించేటట్లు చేయడమే ఇరువురి లక్ష్యం. ముగింపులో ఇరువురూ బలైపోతారు. పోలీసులదే పైచేయి అవుతుంది.

## పాటలు
# మాయల మనిషో  తమాషాలు చెయ్యొద్దు

## మూలాలు

వర్గం:ప్రభాకర్ రెడ్డి నటించిన సినిమాలు
వర్గం:త్యాగరాజు నటించిన సినిమాలు
వర్గం:కోట శ్రీనివాసరావు నటించిన సినిమాలు
వర్గం:పి.ఎల్.నారాయణ నటించిన సినిమాలు
వర్గం:రాళ్ళపల్లి నటించిన సినిమాలు
వర్గం:నిర్మలమ్మ నటించిన సినిమాలు
అంతర్జాతీయ అణుపరీక్షల వ్యతిరేక దినోత్సవం

**అంతర్జాతీయ అణుపరీక్షల వ్యతిరేక దినోత్సవం** ప్రతి సంవత్సరం ఆగస్టు 29న ప్రపంచవ్యాప్తంగా నిర్వహించబడుతోంది. అణువరీక్షల వల్ల జరిగే అనార్ధాలను సభ్యదేశాలకు అవగాహన కలిగించి, అణుపరీక్షలను నిలిపివేసేలా చేసేందుకు ఈ దినోత్సవం జరుపుకుంటారు. మానవ మనుగడపై ఈ వినాశకర పరిణామాలను నివారించేందుకు అణుపరీక్షల తొలగింపును ప్రోత్సహిస్తూ ఐక్యరాజ్యసమితి ఈ దినోత్సవాన్ని ప్రవేశపెట్టింది.

## ప్రారంభం
2009, డిసెంబరు 2న జరిగిన ఐక్యరాజ్యసమితి సర్వసభ్య సమావేశం 64వ సెషన్ లో 64/35 తీర్మానం ద్వారా ఈ దినోత్సవం ప్రతిపాదించబడి, ఏకగ్రీవంగా ఆమోదించబడింది. 

"అణుపరీక్షలోని పేలుళ్ళు, ఇతర అణు పేలుళ్ళ ప్రభావాల గురించి, అణ్వాయుధ రహిత ప్రపంచం లక్ష్యాన్ని సాధించే సాధనాల్లో ఒకటైన ఈ అణుపరీక్షలను నిలిపివేయవలసిన అవసరాన్ని గురించి" అవగాహన పెంచాలని ఈ తీర్మానం పిలుపునిచ్చింది. 1991, ఆగష్టు 29న సెమిపలాటిన్స్క్ న్యూక్లియర్ టెస్ట్ సైట్ మూసివేయబడిన రోజు జ్ఞాపకార్థంగా అనేక మంది స్పాన్సర్లు, కోస్పాన్సర్లతో కజకస్తాన్ ఈ తీర్మానాన్ని ప్రతిపాదించింది. 

అణు పరీక్షలకు వ్యతిరేకంగా అంతర్జాతీయ దినోత్సవం ఏర్పాటుచేసిన తరువాత 2010, మే నెలలో అణ్వాయుధాల వ్యాప్తి నిరోధకతపై ఒప్పందం జరిగింది. ఈ ఒప్పందం ప్రకారం అన్ని దేశాలు "శాంతి భద్రతలను సాధించడం కోసం అణ్వాయుధాలు లేని ప్రపంచానికి" తమకు తాము కట్టుబడి ఉన్నాయి.

## సమావేశాలు
ఆర్మ్స్ కంట్రోల్ అసోసియేషన్, గ్రీన్ క్రాస్ ఇంటర్నేషనల్, కెనడా రాయబార కార్యాలయం, అణు ప్రాజెక్ట్ సహ-స్పాన్సర్‌షిప్‌లో యునైటెడ్ స్టేట్స్‌లోని కజకిస్తాన్ రాయబార కార్యాలయంలో 2014 సెప్టెంబరు 15న "అణు ఆయుధాల పరీక్ష: చరిత్ర, పురోగతి, సవాళ్లు" అనే అంశంపై అణుపరీక్షల వ్యతిరేక దినోత్సవం జ్ఞాపకార్థంగా ఒక సమావేశాన్ని నిర్వహించింది. వాషింగ్టన్, డి.సి.లోని యునైటెడ్ స్టేట్స్ శాంతి ఇన్స్టిట్యూట్ వద్ద ఈ సమావేశం జరిగింది. అణ్వాయుధ పరీక్ష, సమగ్ర అణు-పరీక్ష-నిషేధ ఒప్పందాన్ని ముందుకు తీసుకువెళ్ళే మార్గాలపై ఈ సమావేశం దృష్టి సారించింది. ఈ సమావేశంలో యుఎస్ ఇంధన సెక్రటరీ ఎర్నెస్ట్ జె. మోనిజ్ కీలకొపన్యాసకులుగా, యు.ఎస్. అండర్ సెక్రటరీ ఫర్ ఆర్మ్స్ కంట్రోల్ అండ్ ఇంటర్నేషనల్ సెక్యూరిటీ రోజ్ ఇ. గొట్టెమోల్లెర్, యు.ఎస్. అండర్ సెక్రటరీ ఆఫ్ ఎనర్జీ, ఎన్ఎన్ఎస్ఎ అడ్మినిస్ట్రేటర్ ఫ్రాంక్ జె. క్లోట్జ్, సిఇబిటిఓ ఎగ్జిక్యూటివ్ కార్యదర్శి లాసినా జెర్బో మొదలైనవారు పాల్గొని అణ్వాయుధ వ్యాప్తికి తమ నిబద్ధతను చాటిచెప్పారు.

## మూలాలు

## ఇతర లంకెలు
* ఐక్యరాజ్యసమతి తీర్మానం 64/35 లోని అంశాలు

వర్గం:అంతర్జాతీయ దినములు
వర్గం:అణుపరీక్షలు
యష్ టెక్నాలజీస్

**యష్ టెక్నాలజీస్** (ఆంగ్ల: YASH Technologies) వేట్ యాజమాన్య ప్రమాణిత సిఎమ్ఎమ్ఐ లెవెల్ 5 సాఫ్ట్ వేర్ డెవలప్మెంట్ కంపెనీ.

## వివరణ

ఈ సంస్థ 1996 లో ఇల్లినాయిస్లోని ఈస్ట్ మోలిన్లో స్థాపించబడింది. ఆ తర్వాత, 2000 చివరికి, దీనికి ఇండోర్ హైదరాబాదు వద్ద రెండు ఆఫ్ షోర్ డెలివరీ సెంటర్లు సెంటర్లు ఏర్పడ్డాయి.

### టైమ్ లైన్

* 2014 లో, ఇది హైదరాబాద్, ఇండియా లో గ్లోబల్ డెలివరీ సెంటర్లు ప్రారంభించింది.
* 2017 లో, ఈ కంపెనీ ఐఎస్ఒ 27001:2013 ఇన్ఫర్మేషన్ సెక్యూరిటీ మేనేజ్మెంట్ సిస్టమ్ సర్టిఫికేషన్ (ISMS) సాధించింది. 
* మార్చి 2019 లో, ఈ కంపెనీ తమ గ్లోబల్ హెడ్ క్వార్టర్స్ ని చికాగోకు మార్చింది.  
* 2019 లో, యష్ టెక్నాలజీస్ ఇండోర్ లో తమ 7000 మంది ఉద్యోగుల ఆఫీసు ప్రారంభించుటకు ₹150 కోట్ల పెట్టుబడిని ప్రకటించింది.

## అవార్డులు

* 2015 నుంచి 2018 వరకు, గ్రేట్ ప్లేస్ టు వర్క్ ఇనిస్టిట్యూట్, ఇండియాలో పనిచేయుటకు బెస్ట్ కంపెనీలలో ఎష్ టెక్నాలజీస్ ఒకటి అని ర్యాంక్ ఇచ్చింది.
* ఎస్ఎపి ఏస్ అవార్డ్ ఫార్ 2018.
* “ఎస్ఎపి పార్టనర్ ఎడ్జ్™ గ్లోబల్ ఫాస్టెస్ట్ గ్రోయింగ్ రీసెల్లింగ్ పార్టనర్ ఆఫ్ ది ఇయర్” లో ఎస్ఎపి పినకల్ అవార్డ్.

## మూలాలు

వర్గం:బహుళజాతి కంపెనీలు
వర్గం:భారత సాంకేతిక సంస్థలు
వర్గం:సంస్థలు
వర్గం:1996 స్థాపితాలు
వర్గం:భారతీయ సంస్థలు
రాజగోపాల కృష్ణ యాచేంద్ర

**మహారాజా సర్ రాజగోపాల కృష్ణ యాచేంద్ర** జి.సి.ఐ.ఇ  సి.ఎస్.ఐ (1857-1916) వెంకటగిరి రాజవంశీకుడు, రాజకీయవేత్త. ఈయన 1878 నుండి 1916 వరకు నెల్లూరు జిల్లాలోని వెంకటగిరి సంస్థానానికి  28వ మహారాజు. ఈయన పద్మనాయక వెలమ వంశమైన వెలుగోటి రాజవంశానికి చెందినవాడు. ఈయన 1888లో మద్రాసు శాసనమండలి సభ్యుడిగా ఎన్నికయ్యాడు. వెంకటగిరి మహారాజుగానూ, శాసనమండలి సభ్యుడిగా ఉన్న కాలంలో ఈయన విద్యారంగాన్ని సంస్కరించి, ప్రోత్సహించాడు. 

రాజగోపాల కృష్ణ యాచేంద్ర మద్రాస్ లెజిస్లేటివ్ కౌన్సిల్ యొక్క అధికారేతర సభ్యుడు . అతను 1887 నుండి కౌన్సిల్లో పనిచేశాడు. ఈయన సోదరుడి మనవడైన రామకృష్ణ రంగారావు మద్రాస్ ప్రెసిడెన్సీకి ముఖ్యమంత్రి అయ్యాడు.  కోలంక మహారాణి దత్తత తీసుకున్న ఈయన మనవడు, ఆ తరువాత కాలంలో కోలంక మహారాజు అయ్యాడు. ఈయనే *కోలంక కప్‌ను* చేయించాడు. 

## గౌరవాలు
రాజగోపాల యాచేంద్రను, బ్రిటీషు ప్రభుత్వం 1888 మేలో నైట్ కమాండర్ ఆఫ్ ది ఆర్డర్ ఆఫ్ ది ఇండియన్ ఎంపైర్ (కెసిఐఇ) గా నియమించింది. ఆ తరువాత 1915లో వెలువడిన న్యూ ఇయర్ ఆనర్స్ జాబితాలో నైట్ గ్రాండ్ కమాండర్ (జిసిఐఇ) గా పదోన్నతి పొందారు.   ఈయనకు 1900 లో కైజర్-ఇ-హింద్ పతకం లభించింది. ఢిల్లీ దర్బార్ పతకాన్ని కూడా అందుకున్నాడు. 

## మూలాలు

## ప్రస్తావనలు
* వెంకటగిరి జమీందారీ 

వర్గం:1916 మరణాలు
వర్గం:1857 జననాలు
వర్గం:సంస్థానాధీశులు
వర్గం:మద్రాసు ప్రెసిడెన్సీలో శాసన సభ్యులు
వర్గం:మద్రాసు లెజిస్లేటివ్ కౌన్సిల్ సభ్యులు
వర్గం:కైసర్-ఇ-హింద్ పతక గ్రహీతలు
అదిరే అభి

**అదిరే అభి (అభినయ కృష్ణ)** తెలుగు సినిమా, టివి నటుడు. 2002లో *[[ఈశ్వర్]]* సినిమాలో తొలిసారిగా నటించిన అభి, ఈటీవీలో ప్రసారమవుతున్న జబర్దస్త్ హాస్య కార్యక్రమంతో గుర్తింపు పొందాడు.

## జీవిత విషయాలు
అభి తెలంగాణ రాష్ట్రం, కామారెడ్డిలో జన్మించాడు. డెలాయిట్ ఎయిర్స్ ఇండియా (సాప్ సెక్యూరిటీ కన్సల్టెంట్) లో సాఫ్ట్‌వేర్ ఇంజనీర్‌గా పనిచేశాడు.

## కళారంగం
కొరియోగ్రాఫర్, ఇమిటేషన్ డాన్సర్ రవీంద్రభారతిలో ప్రదర్శనలు చేసిన అభికి ఈశ్వర్ సినిమాలో నటించే అవకాశం వచ్చింది. అభి ప్రదర్శన చూసిన డాక్టర్ సి. నారాయణ రెడ్డి, "మీలాంటి వ్యక్తికి మీ ప్రతిభను ప్రతిబింబించే పేరు ఉండాలి" అని అభినయ కృష్ణగా పేరు మార్చాడు.

కలేనియల్ కజిన్స్ లెజ్ లూయిస్, ఇండి పాప్ సింగర్ అనామిక, ఎం.ఎంశ్రీలేఖ, సంగం సినిమా అవార్డులు వంటి కార్యక్రమాలలో (భారతదేశంలోనే కాకుండా షార్జా, సింగపూర్ వంటి దేశాలలో) దాదాపు 1500 ప్రదర్శనలు ఇచ్చాడు.

## సినిమారంగం
2002లో జయంత్ సి పరాన్జీ దర్శకత్వంలో వచ్చిన ప్రభాస్ తొలిచిత్రం ఈశ్వర్ సినిమాలో హీరో ఫ్రెండ్‌గా తొలిసారిగా నటించాడు. ఆ తరువాత విష్ణు, విద్యార్థి, గౌతమ్ ఎస్.ఎస్.సి., ఈగ మొదలైన చిత్రాలలో నటించాడు. బాహుబలి 2 సినిమాకు దర్శకుడు ఎస్. ఎస్. రాజమౌళి దగ్గర సహాయ దర్శకుడిగా పనిచేశాడు.

## నటించిన సినిమాలు

## దర్శకుడిగా
* చిరంజీవ (2025)

## టివిరంగం
ఈటీవీలో ప్రసారమైన జబర్దస్త్ హాస్య కార్యక్రమంలో అదిరే అభి బృందం ప్రదర్శనలు ఇస్తోంది. ఈ కార్యక్రమం అభికి మంచి గుర్తింపును ఇచ్చింది. హూ వాంట్స్ టు బి ఎ మిల్లియనీర్ కార్యక్రమం తెలుగు వెర్షన్ అక్కినేని నాగార్జున సారథ్యం వహించిన మీలో ఎవరు కోటీశ్వరుడు కార్యక్రమంకి క్రియేటివ్ డైరెక్టర్‌గా పనిచేశాడు. ప్రస్తుతం అభి పలు ఛానళ్ళో యాంకర్‌గా, డాన్సర్‌గా, స్టాండ్-అప్ కమెడియన్‌గా రాణిస్తున్నాడు.

**వ్యాఖ్యాతగా**
# సూపర్ డూపర్, మహా మహా మాస్, మహా మహా మాస్ 2, యమహో, అదుర్స్-2 (ఈటివి)
# ఛాంపియన్స్ (జెమినీ టీవీ)

## ఇవి కూడా చూడండి
* సుడిగాలి సుధీర్

## మూలాలు

వర్గం:జీవిస్తున్న ప్రజలు
వర్గం:తెలుగు సినిమా హాస్యనటులు
వర్గం:కామారెడ్డి జిల్లా వ్యక్తులు
వర్గం:తెలంగాణ కళాకారులు
వర్గం:టెలివిజన్ నటులు
వర్గం:టెలివిజన్ వ్యాఖ్యాతలు
సురేష్ సోనీ

***జననం***: సా.శ1950 చూడ గ్రామం, సురేంద్ర నగర్ జిల్లా, గుజరాత్.

***రచనలు***:భారత్ మే విజ్ఞాన్ కి ఉజ్వల పరంపర, గురుత్వయానే హిందుత్వ, హమారీ సాంస్కృతిక విచార్ ధారా కే మూలస్రోత్.
***విద్యాభ్యాసం***: ఎం.ఎ.రాజనీతి శాస్త్రం

గుజరాత్ ప్రాంతంలోని సురేంద్రనగర్ జిల్లాలో చూడ గ్రామంలోని ఒకానొక సామాన్య కుటుంబంలో జన్మించిన సురేష్ తన 16వ ఏట రాష్ట్రీయ స్వయం సేవక్ సంఘ్ పరిచయంలోకి వచ్చారు. వారు మొదటగా మధ్య ప్రదేశ్ లోని రాజగడ్ లో స్వయం సేవకుడు అయినాడు.23సం.ల ఈ వయసులో వారు తనను తాను పూర్తిగా సంఘానికి అర్పించుకొని ప్రచారక బాధ్యతను తీసుకున్నాడు. అత్యవసర పరిస్థితిగా చెప్పబడిన కాలంలో దేశభక్తి యుతులైన ఎందరికో కలిగిన అనుభవం వీరికి కలిగింది. ఆనాటి ప్రభుత్వపు క్రోధాగ్నికి గురియై ఇండోర్ జైలులో నిర్బంధంపడ్డాడు.
## ఇంకా చూడండి
ఈయన రచించిన'భారత్ మే విజ్ఞాన్ కీ ఉజ్వల పరంపర'పుస్తకాన్ని బెల్లంకొండ మల్లారెడ్డి గారు "భారతీయ ఉజ్వల వైజ్ఞానిక పరంపర" పేరుతో తెలుగులోకి అనువదించారు.
## బయటి లింకులు
భారతీయ ఉజ్వల వైజ్ఞానిక పరంపర
మహబూబ్‌నగర్ ప్రభుత్వ వైద్య కళాశాల

**మహబూబ్‌నగర్ ప్రభుత్వ వైద్య కళాశాల** తెలంగాణ రాష్ట్రంలోని మహబూబ్‌నగర్‌లో ఉన్న వైద్య కళాశాల. రాష్ట్రంలోనే తొలిసారిగా ఏర్పడిన ఈ వైద్య కళాశాలకు 2016, జనవరిలో భారత వైద్య మండలి (ఎంసిఐ) నుండి అనుమతి లభించింది. ఈ కళాశాల కాళోజి నారాయణరావు ఆరోగ్య విజ్ఞాన విశ్వవిద్యాలయానికి అనుబంధం కళాశాలగా ఉంది. 

## చరిత్ర
2014, ఆగస్టులో రాష్ట్ర ప్రభుత్వం ఈ వైద్య కళాశాలను మంజూరు చేయగా, జిల్లా కేంద్రంలోని జనరల్ ఆసుపత్రి వెనుకభాగంలోని భవనంలో తాత్కాలిక తరగతులు ప్రారంభించారు. 2015 నవంబరులో 50 ఎకరాల విస్తీరణంలో రూ. 450 కోట్లతో వైద్య కళాశాల భవన సముదాయ నిర్మాణం ప్రారంభించి, రెండున్నరేండ్లలో నిర్మాణం పూర్తిచేశారు. ఎంసిఐ 150 సీట్లకు అనుమతి ఇచ్చి 2016-17లో తొలి విద్యా సంవత్సరాన్ని ప్రారంభించింది.  జడ్చర్ల - మహబూబ్‌నగర్ ప్రధాన రహదారిలో 50 ఎకరాల విస్తీర్ణంలో ఉన్న ఈ కళాశాలలో 300 పడకల ఆసుపత్రి కూడా ఏర్పాటు చేయబడింది. 2019-20లో ఈక్యూఎస్‌ కోటా పరిధిలో సీట్లు పెంచడం వల్ల సీట్ల సంఖ్య 175కు పెరిగింది.

2020, జూలై 13న తెలంగాణ రాష్ట్రమంత్రి కేటీఆర్‌ ప్రభుత్వ వైద్య కళాశాల నూతన భవనాన్ని ప్రారంభించాడు.

## కోర్సులు
మూడేండ్లలోనే పీజీ కోర్సులు కూడా ప్రారంభమయ్యాయి. ప్రస్తుతం అనాటమీ, ఫిజియాలజీ, బయో కెమిస్ట్రీ, ఫార్మాకాలజీ, ఫోరెన్సిక్‌ మెడిసిన్‌కు సంబంధించి 14 పీజీ సీట్లు అందుబాటులో ఉన్నాయి. వైద్య కళాశాలకు అనుబంధంగా పారామెడికల్‌ కళాశాల కూడా ప్రారంభమైంది. డీఎంఎల్‌టీ, డయాలసిస్‌ టెక్నీషియన్‌ కోర్సులు కొనసాగుతున్నాయి. త్వరలోనే నర్సింగ్‌, ఫార్మసీ, ఫిజియోథెరపీ కళాశాలలు కూడా ఏర్పాటు చేయనున్నారు.

## పాలకమండలి
పాలకమండలి చైర్మన్‌గా ముఖ్యమంత్రి, వైస్ చైర్మన్‌గా వైద్యారోగ్యశాఖ మంత్రి, సభ్యులుగా వైద్యారోగ్య, కుటుంబ సంక్షేమశాఖ ప్రత్యేక ప్రధాన కార్యదర్శి, ఆర్థికశాఖ కార్యదర్శి, కాళోజీ నారాయణరావు హెల్త్ వర్సిటీ వీసీ, వైద్య విద్య డైరెక్టర్, మహబూబ్‌నగర్ ప్రభుత్వ వైద్య కళాశాల డైరెక్టర్/ప్రిన్సిపాల్, డీన్, రిజిస్ట్రార్, పాలమూరు ప్రభుత్వ దవాఖాన సూపరింటెండెంట్ పాలకమండలిలో ఉంటారు.

## ప్రభుత్వ నర్సింగ్ కళాశాల
ప్రభుత్వ జనరల్ దవాఖానలో ఏర్పాటుచేసిన ప్రభుత్వ నర్సింగ్ కళాశాలను 2023 ఫిబ్రవరి 1న రాష్ట్ర ఎక్సైజ్, పర్యాటక, క్రీడలు, యువజన సర్వీసులు, సాంస్కృతిక శాఖామంత్రి డాక్టర్ వి. శ్రీనివాస్ గౌడ్ ప్రారంభించాడు. ఈ కార్యక్రమంలో స్థానిక ప్రజాప్రతినిధులు, అధికారులు పాల్గొన్నారు.

## ఇవికూడా చూడండి
* తెలంగాణలోని ప్రభుత్వ వైద్య కళాశాలల జాబితా
* భారతదేశంలో విద్య 
* భారత వైద్య మండలి
* తెలంగాణ వైద్య విధాన పరిషత్తు

## మూలాలు

## ఇతర లంకెలు
* అధికారిక జాలగూడు

వర్గం:మహబూబ్ నగర్ జిల్లా
వర్గం:తెలంగాణ వైద్య కళాశాలలు
వర్గం:వైద్య కళాశాలలు
వర్గం:వైద్య విజ్ఞాన సంస్థలు
వర్గం:2016 స్థాపితాలు
వర్గం:తెలంగాణ విద్యాసంస్థలు
వర్గం:తెలంగాణ ప్రభుత్వ నిర్మాణాలు
ఇన్‌స్టాగ్రామ్

**ఇన్‌స్టాగ్రామ్** అమెరికాకు చెందిన ఫోటోలు, వీడియోలను ఇతరులతో పంచుకునే సామాజిక మాధ్యమ వేదిక. దీనిని కెవిన్ సిస్ట్రోమ్, మైక్ క్రిగెర్ సృష్టించారు. దీన్ని *ఐజి* అనీ *ఇన్‌స్టా* అనీ కూడా పిలుస్తారు.  ఇది ఫేస్బుక్ యాజమాన్యంలో ఉంది. దీనిని 2010 అక్టోబరులో ప్రారంభించారు. మొదట్లో iOS లో మాత్రమే ఉండేది. ఆండ్రాయిడ్ వర్షన్ 2012 ఏప్రిల్ లో విడుదలైంది. వినియోగదారులు ఈ యాప్ లో ఫోటోలు, వీడియోలను అప్లోడ్ చేయవచ్చు. వినియోగదారులు మీడియా ఫైల్స్ కి ఫిల్టర్ లు,హాష్ టాగ్ లు, భౌగోళిక ట్యాగింగులను జోడించవచ్చు. పోస్టులను అందరితో లేదా కొందరితో పంచుకోవచ్చు. వినియోగదారులు ట్యాగ్‌లు, స్థానాల ద్వారా ఇతర వినియోగదారుల ప్రొఫైల్ చూడవచ్చు. ట్రెండింగ్ కంటెంట్‌ను కూడా చూడవచ్చు. వినియోగదారులు ఫోటోలను ఇష్టపడవచ్చు, ఫీడ్‌లో వారి కంటెంట్‌ను జోడించడానికి ఇతర వినియోగదారులను అనుసరించవచ్చు. 

ఈ యాప్ లో సంక్షిప్త సందేశం, ఒకే పోస్ట్‌లో బహుళ చిత్రాలు లేదా వీడియోలను పెట్టగల్గడం, స్టోరీస్ వంటి సౌకర్యాలు ఉన్నాయి. ప్రధాన ప్రత్యర్థి స్నాప్‌చాట్ మాదిరిగానే స్టోరీస్ విభాగములో బహుళ చిత్రాలను, వీడియోలను ధారావాహికగా పోస్ట్ చేయవచ్చును. ఇవి 24 గంటల పాటు ఇతరులకు అందుబాటులో ఉంటాయి. 2019 జనవరి నాటికి, ఈ స్టోరీస్ విభాగం  రోజువారీ 500 మిలియన్ల వినియోగదారులు ఉపయోగిస్తున్నారు. 

2010 లో ప్రారంభించిన తరువాత, ఇన్‌స్టాగ్రామ్ వేగంగా ప్రజాదరణ పొందింది, రెండు నెలల్లో ఒక మిలియను, సంవత్సరంలో 10 మిలియన్లు, 2019 మే నాటికి 1 బిలియన్ వినియోగదారులను పొందింది. 2015 అక్టోబరు నాటికి 40 బిలియన్ పైగా ఫోటోలు అప్‌లోడ్ చేసారు.    

జూలై 2020 నాటికి, అత్యధికంగా అనుచరులున్న వ్యక్తి ఫుట్‌బాల్ క్రీడాకారుడు క్రిస్టియానో రొనాల్డో. అతడికి 233 మిలియన్ల మందికి పైగా అనుచరులు ఉన్నారు. ఇన్‌స్టాగ్రామ్ 2010 లో అత్యధికంగా డౌన్‌లోడ్ చేసుకున్న 4 వ మొబైల్ అనువర్తనం అయింది. 

## చరిత్ర
ఇన్‌స్టాగ్రామ్ శాన్ఫ్రాన్సిస్కోలో కెవిన్ సిస్ట్రోమ్, మైక్ క్రిగెర్ సృష్టించిన మొబైల్ చెక్-ఇన్ అనువర్తనం బర్బన్ గా అభివృద్ధిని ప్రారంభించింది. బర్బన్ ఫోర్ స్క్వేర్ సమానమని గ్రహించి, సిస్ట్రోమ్,  క్రిగెర్ ఫోటో-షేరింగ్‌పై తమ అనువర్తనాన్ని కేంద్రీకరించారు, ఇది బర్బన్ వినియోగదారులలో ప్రసిద్ధ లక్షణంగా మారింది.  ఇన్‌స్టాగ్రామ్ అని కొత్త పేరు పెట్టారు.

## మూలాలు


వర్గం:సామా
జిక మాధ్యమాలు
వర్గం:సామాజిక మాధ్యమాలు
నిజామాబాదు ప్రభుత్వ ఆసుపత్రి

**నిజామాబాదు ప్రభుత్వ ఆసుపత్రి** తెలంగాణలోని నిజామాబాదులో ఉన్న ప్రభుత్వ ఆసుపత్రి. ఈ ఆసుపత్రికి తెలంగాణ ప్రభుత్వం నిధులు సమకూరుస్తుంది. రాష్ట్రంలోని అతిపెద్ద ఆసుపత్రులలో ఇది ఒకటి.

## చరిత్ర
ప్రస్తుతం నిజామాబాదు ప్రభుత్వ వైద్య కళాశాల ఉన్న ప్రదేశంలో 1995లో ఈ నిజామాబాదు ప్రభుత్వ ఆసుపత్రి ప్రారంభించబడింది. 2010 సంవత్సరంలో, నిజామాబాదు నగరంలో వైద్య కళాశాలని ప్రారంభించాలని భారత వైద్య మండలి నుండి నోటీసు వచ్చిన తరువాత, ఖలీల్వాడి మైదానంలో కొత్త ప్రభుత్వ ఆసుపత్రి భవనం నిర్మాణం ప్రారంభమైంది, దీనికోసం ఖలీల్వాడి మైదానంలో కొత్తగా నిర్మించిన 3.5 కోట్ల రూపాయలతో నిర్మించిన స్టేడియం కూల్చివేయాల్సి వచ్చింది. కొత్త ఆసుపత్రి భవనాల నిర్మాణంకోసం భూమిని కూడా కేటాయించగా, 2012లో 8 అంతస్తుల భవనం పూర్తయింది. 2012 చివరి నాటికి, పాత ప్రభుత్వ ఆసుపత్రిని కొత్తగా నిర్మించిన భవనానికి మార్చగా, పాత ఆసుపత్రి ప్రాంగణాన్ని కొత్త వైద్య కళాశాల కోసం రాష్ట్ర, కేంద్ర ప్రభుత్వాలు పునరుద్ధరించాయి. మెడికల్ కౌన్సిల్ ఆఫ్ ఇండియా (ఎంసిఐ) నుండి ఆమోదం పొందిన తరువాత 2013లో ఆసుపత్రి ప్రారంభమవ్వగా, కళాశాల విద్యా సంవత్సరం కూడా ప్రారంభించింది. దీనికి అనుబంధంగా నర్సింగ్ స్కూల్ కూడా ఉంది. 

## మౌలిక సదుపాయాలు
90 కోట్ల రూపాయలతో అన్ని సౌకర్యాలతో కూడిన రెండు  8-అంతస్తుల భవనాలతో కలిపి మొత్తం ఆరు భవనాలు నిర్మించబడ్డాయి. కొత్త ఆసుపత్రి, వైద్య కళాశాల ప్రాంగణం 20 ఎకరాలలో ఒకదానికొకటి ఎదురుగా ఉన్నందున వాటిని కలపడంకోసం ఒక అడుగు వెడల్పుతో వంతెనను ఏర్పాటుచేశారు. 

ప్రభుత్వ ఆసుపత్రిలో సీటీ స్కాన్‌ (2.14 కోట్ల రూపాయలు) ఐ పాకో మిషన్‌ (30 లక్షల రూపాయలు), ఎక్స్‌రే యూనిట్లు (7 లక్షల రూపాయలు), మానసిక రోగుల చికిత్సా విభాగాలను రోడ్లు, భవనాల శాఖ మంత్రి వేముల ప్రశాంత్‌రెడ్డి ప్రారంభించాడు. ఈ కార్యక్రమంలో నిజామాబాదు అర్బన్‌ ఎమ్మెల్యే బిగాల గణేశ్‌గుప్తా, జడ్పీ చైర్మన్‌ దాదన్నగారి విఠల్‌రావు, కలెక్టర్‌ రాజీవ్‌గాంధీ హన్మంతు, నగర మేయర్‌ దండు నీతూకిరణ్‌, నుడా చైర్మన్‌ ప్రభాకర్‌రెడ్డి, ఉమెన్స్‌ ఫైనాన్స్‌ కార్పొరేషన్‌ చైర్‌పర్సన్‌ ఆకుల లలిత తదితరులు పాల్గొన్నారు. 

## ఇవికూడా చూడండి
* భారతదేశంలో విద్య 
* భారత వైద్య మండలి
* తెలంగాణ వైద్య విధాన పరిషత్తు

## మూలాలు

వర్గం:నిజామాబాదు జిల్లా
వర్గం:తెలంగాణ ఆసుపత్రులు
ప్రపంచ కొబ్బరి దినోత్సవం

**ప్రపంచ కొబ్బరి దినోత్సవం** (కొబ్బరికాయల దినోత్సవం) ప్రతి సంవత్సరం సెప్టెంబరు 2న నిర్వహించబడుతోంది. పోషకాలతో కూడిన ఆహారాన్ని, పానీయాన్ని అందించడంతోపాటు ఆరోగ్యాన్ని కలిగిస్తున్న కొబ్బరికాయ గురించి ప్రజల్లో అవగాహన కలిగించడానికి ఈ దినోత్సవం జరుపుకుంటారు.

## చరిత్ర
ప్రపంచ కొబ్బరి దినోత్సవం 2009 సంవత్సరంలో ప్రారంభమైంది. కొబ్బరి ఉత్పత్తులను మరింత పెంచి, దాని ప్రాధాన్యాన్ని తెలుపడంకోసం 1969, సెప్టెంబరు 2న ఇండోనేషియా రాజధాని జకార్తాలో *ది ఏషియా- పసిఫిక్‌ కొకోనట్‌ కమ్యూనిటి* (ఎపిసిసి) అనే అంతర్జాతీయ సంస్థ ఏర్పాటయింది. ఆరోజు ఆసియా, పసిఫిక్‌ దేశాల ప్రతినిధులు సమావేశమై ప్రపంచవ్యాప్తంగా కొబ్బరి పరిశ్రమలను ఏర్పాటుచేయడంలో భాగంగా కొబ్బరి అభివృద్ధి కోసం అనేక తీర్మానాలు చేశారు. అందుకు గుర్తుగా సెప్టెంబరు 2ను అంతర్జాతీయ కొబ్బరి దినోత్సవంగా ప్రకటించి, ప్రతి సంవత్సం వేడుకలు జరుపుకుంటున్నారు. ఆసియా పసిఫిక్ ప్రాంతంలో కొబ్బరి అభివృద్ధి కార్యకలాపాలను ప్రోత్సహించడానికి, సమన్వయం చేయడానికి ది ఏషియా- పసిఫిక్‌ కొకోనట్‌ కమ్యూనిటిలో 18 సభ్య దేశాలు ఉన్నాయి.

## కార్యక్రమాలు - వేడుకలు
* ఈ దినోత్సవం సందర్భంగా ప్రపంచవ్యాప్తంగా ప్రభుత్వ, ప్రైవేటు సంస్థల ఆధ్వర్యంలో అవగాహన కార్యక్రమాలు, శిక్షణ శిబిరాలు, ఎగ్జిబిషన్లు నిర్వహించబడుతాయి.
* ఈ రోజున కొబ్బరికాయలను పగులగొడతారు. కొబ్బరితో చేసిన వంటకాలతో, కొబ్బరి నీళ్ళతో విందులు జరుపుకుంటారు.

## మూలాలు

వర్గం:అంతర్జాతీయ దినములు
టాల్‌స్టాయి కథలు

**టాల్‌స్టాయి కథలు** తెలుగులో వెలువడిన ఒక అనువాద కథల సంపుటము. వీటిని భమిడిపాటి కామేశ్వరరావు రచించారు. ప్రముఖ రష్యను రచయిత లియో టాల్‌స్టాయ్ యొక్క కొన్ని ముఖ్యమైన కథలను ఇతడు అనువదించాడు. ఇవి మూడు భాగాలుగా కొండపల్లి వీర వెంకయ్య అండ్ సన్సు వారు రాజమండ్రి నుండి 1957లో ప్రచురించారు.

## విభిన్నమైన కథలు

ఇవి మూడు భాగాలలో 23 కథలు చెప్పబడి, అవి పరిమాణక్రమంలో చేర్చబడ్డాయి.
### మొదటి భాగము
ఇందులో 13 కథలు చేర్చబడ్డాయి: 1. బాలికల కున్నపాటి బుద్ధి మనుషులకి లేందే!; 2. కోడిగుడ్డంత ధాన్యపు గింజ; 3. పశ్చాత్తప్తుడైన పాపి; 4. పని, మరణం, ఆరోగ్యం; 5. కీడు వ్యామోహ పరుస్తుంది, కాని మేలు నిలుస్తుంది; 6. మూడు ప్రశ్నలు; 7. కుర్రళని, రొట్టె పెచ్చు; 8. వ్యయం మరీ ఎక్కువ; 9. అసుర దేశరాజు - ఈశరథం; 10. ఎలియా; 11. ఢంకా; 12. సూరత్ లో కాఫీ ఆలయం; 13. ముగ్గురు ఋషులు
### రెండవ భాగము
ఇందులో 5 కథలు కలవు. 1. దేవుడు సత్యం గమనిస్తాడు, కాని నిదానిస్తాడు; 2. ఎలుగువేట; 3. ఎక్కడ కనికరం ఉంటే, అక్కడ దేవుడు ఉంటాడు; 4. అభిమాన పుత్రుడు; 5. నిప్పురవ్వని నిర్లక్ష్యం చేస్తే కొంప లంటుకుపోతాయి.

### మూడవ భాగము
ఇందులో 3 పెద్దకథలు వున్నాయి.
1. మనిషికి ఎంత భూమి అవసరం?; 2. దేనివల్ల మనుషులు బతకడం; 3. ఇద్దరు ముసలివాళ్లు

## మూలాలు

వర్గం:తెలుగు అనువాద పుస్తకాలు
వర్గం:1957 పుస్తకాలు
మాతంగి నర్సయ్య

**మాతంగి నర్సయ్య** తెలంగాణ రాష్ట్ర రాజకీయ నాయకుడు, మాజీ మంత్రి. ఉమ్మడి ఆంధ్రప్రదేశ్ రాష్ట్రంలో 1983, 1989, 1999  లలో మేడారం శాసనసభ నియోజకవర్గం నుండి ఎమ్మెల్యేగా ఎన్నికయ్యాడు. నాదెండ్ల భాస్కర్‌రావు మంత్రివర్గంలో నెలరోజుల పాటు సంక్షేమశాఖ మంత్రిగా పనిచేశాడు.

## జీవిత విషయాలు
నర్సయ్య కరీంనగర్ జిల్లా, గోదావరిఖనిలో జన్మించాడు. ఎల్.ఎల్.బి. పూర్తిచేసి, బ్యాంక్‌ క్యాషియర్‌గా పనిచేశాడు.

## రాజకీయ ప్రస్థనం
నర్సయ్య కరీంనగర్‌ జిల్లా మేడారం అసెంబ్లీ నియోజకవర్గం నుండి మూడుసార్లు ఎమ్మెల్యేగా గెలిచాడు. 1983లో తొలిసారి తెలుగుదేశం పార్టీ తరఫున పోటిచేసి కాంగ్రెస్ అభ్యర్థి జి. ఈశ్వర్ పై 14608 ఓట్ల ఆధిక్యంతో ఎన్నికై, నాదెండ్ల భాస్కర్‌రావు మంత్రి నెలరోజులు సంక్షేమ మంత్రిగా పనిచేశాడు. 1989లో కాంగ్రెస్ పార్టీ తరపున పోటిచేసి టిడిపి అభ్యర్థి మాలెం మల్లేశంపై 3,110 ఓట్ల ఆధిక్యంతో గెలుపొందాడు. 1999లో మళ్ళీ టీడీపీ తరపున పోటిచేసి కాంగ్రెస్ అభ్యర్థి అడ్లూరి లక్ష్మణ్ కుమార్ పై 28928 ఓట్ల ఆధిక్యంతో విజయం సాధించాడు. 2004, 2009లో భారతీయ జనతా పార్టీ తరఫున పెద్దపల్లి లోక్‌సభ నియోజకవర్గం ఎంపీగా పోటీచేసి ఓడిపోయాడు. ఆంధ్రప్రదేశ్‌ రెండుగా విడిపోయిన అనంతరం టీడీపీని వదిలి కాంగ్రెస్ పార్టీలో చేరారు.

## ఇతర వివరాలు
ఎస్సీల్లో మాదిగలు, ఉప కులాలకు హక్కులకోసం అరుంధతి మహాసభ పేరిట ఆందోళనలు చేపట్టాడు. అఖిల భారత గుడిసె (హట్స్‌)ల సంఘం స్థాపించి పేదలకు ఇళ్ల స్థలాల మంజూరుకు పోరాడాడు.

## మరణం
2020, జూలై నెలలో కరోనా వ్యాధి రావడంతో ఆసుపత్రిలో చేరి, ఆగస్టు 17వ తేదీన నెగిటివ్‌ రావడంతో ఆస్పత్రి నుంచి డిశ్చార్జి అయ్యాడు. వృద్యాప్యం నేపథ్యంలో శరీరంలో ఇన్ఫెక్షన్లు పెరగడంతో మళ్ళీ ఆగస్టు 26న హైదరాబాద్‌లోని ఆస్పత్రిలో చేరి చికిత్సపొందుతూ 2020, సెప్టెంబరు 1న మరణించాడు. ఇతని భార్య జోజమ్మ 2020, ఆగస్టు 15న కరోనా వ్యాధితో మరణించింది.

## ఇవికూడా చూడండి
* ఆంధ్రప్రదేశ్ శాసనసభ సభ్యుల జాబితా (1983) 
* ఆంధ్రప్రదేశ్ శాసనసభ సభ్యుల జాబితా (1989) 
* ఆంధ్రప్రదేశ్ శాసనసభ సభ్యుల జాబితా (1999)

## మూలాలు

వర్గం:కరీంనగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:కరీంనగర్ జిల్లా రాజకీయ నాయకులు
వర్గం:తెలుగుదేశం పార్టీ రాజకీయ నాయకులు
వర్గం:భారత జాతీయ కాంగ్రెస్ నాయకులు
వర్గం:2020 మరణాలు
వర్గం:కరోనా వ్యాధి మరణాలు
రఘుపతి సూర్యప్రకాష్

thumb|రఘుపతి సూర్యప్రకాష్
**రఘుపతి సూర్యప్రకాష్** (1901 -1956) (రఘుపతి సూర్య ప్రకాశరావు, ఆర్.ఎస్.ప్రకాష్) దక్షిణ భారతదేశ సినిమా దర్శకుడు, ఛాయాగ్రాహకుడు. అతను ఎక్కువగా తమిళ, తెలుగు సినిమాలకు పనిచేసాడు.

## జీవిత విశేషాలు
సూర్య ప్రకాశరావు  ఆంధ్రపదేశ్ లోని వ్యాపారవేత్త, ఫోటోగ్రాఫర్ అయిన రఘుపతి వెంకయ్య కుమారుడు. అతని తండ్రి రఘుపతి వెంకయ్య 1910 లలో దక్షిణ భారతదేశంలో సినిమా ప్రదర్శనలను ప్రారంభిచాడు. అతను 1914 లో మద్రాసులో మొదటి సినిమాను నిర్మించాడు.

సూర్యప్రకాష్ వెపేరీలోని మిషనరీ పాఠశాలలో చదివాడు. సినిమా నిర్మాణం నేర్చుకునేందుకు దేశాంతరం వెళ్ళాడు. 1918లో లండన్ వెళ్ళి ఈలింగ్ లోని బార్కర్స్ మోషన్ ఫోటోగ్రఫీ లో చేరాడు. తరువాత జర్మనీ వెళ్లాడు. తరువాత హాలీవుడ్ కు వెళ్లాడు. అతను అనేక యూరోపియన్ దేశాలను సందర్శించాడు. అతను 1920లో 36 mm కెమేరాను తీసుకు వచ్చాడు.  లోపభూయిష్ట కెమెరా అతని మొదటి సినిమా మీనాక్షి కళ్యాణం ను నాశనం చేసింది. అతను "స్టార్ ఆఫ్ ద ఈస్ట్" స్టుడియోను (గ్లాస్ స్టుడియోగా సుపరిచితం) ను 1921లో పురసవల్కంలో ప్రారంభించాడు. ఇది తన తండ్రి వెంకయ్య స్వంత సంస్థ. ఆ సినిమా బ్యానర్ పై 1921 లో అతను భీష్మ ప్రతిజ్ఞ సినిమాను నిర్మించాడు. ఆ స్టుడియోలో అతని వద్ద ఎ.నారాయణన్, సి.పుల్లయ్య వంటి మహామహులు పనిచేసారు. ఈ చిత్రాలు భారత ఉపఖండం అంతటా వివిధ భాషలలో అంతర్గత టైటిల్స్ తో పంపిణీ చేయబడ్డాయి. పాండిచ్చేరి లోని పారిస్ ఫారిన్ మిషన్ సొసైటీకి నిధులు అందించే వ్యక్తి అయిన  బ్రూస్ గోర్డాన్‌తో కలిసి ఐరిష్ పూజారి థామస్ గావిన్ డఫీ నిర్మించిన,  వ్రాసిన కాథలిక్ ప్రచార చిత్రం *ది కాటేచిస్ట్ ఆఫ్ కిల్-ఆర్ని కి* బహుశా దర్శకత్వం వహించాడు. డిస్ట్రిబ్యూటర్ (1924-25) గా పనిచేస్తూ  అతను 1926 లో వ్యాపారవేత్త-భూస్వామి మోతీ నారాయణరావు మద్దతుతో  గ్యారంటి పిక్స్ ను స్థాపించాడు.  కానీ అది కూడా దివాళా తీసింది. జనరల్ పిక్స్ (అతను "లీలా ద స్టార్ ఆఫ్ మంగ్రిలియా" అనే హిట్ సినిమా నిర్మించాడు) , శ్రీనివాస సినెటోన్ స్టూడియో (1928-39) లను ఏర్పాటు చేయడానికి నారాయణన్ సహాయం చేసాడు. అతను 1930లో లేబొరేటరీని ప్రారంభించాడు.  1930లలో నారాయణన్ తో వేరుపడి సుందరం సౌండ్ స్టూడియోలో చేరాడు. గోవర్ధన్ ఫిల్మ్ డిస్ట్రిబ్యూటర్స్‌తో కలిసి పనిచేశారు, మద్రాసులో 3 సినిమాలను సొంతం చేసుకున్నాడు. అతని ప్రారంభ చిత్రాలన్నింటినీ చిత్రీకరించి,  అభివృద్ధి చేశాచి, సవరించాడు. తెలివైన టెక్నీషియన్‌గా పేరుపొందాడు: ద్రౌపది వస్త్రపహారణంలో ఆప్టికల్ ఎఫెక్ట్‌లను ఆశ్రయించకుండా, ఒక చిత్రం సన్నివేశంలో  5 చోట్ల ఒక నటుడిని కనిపించగలిగేలా చేయగలిగాడు. 1930ల మధ్య భాగంలో ఫ్రీలాన్స్ డైరక్టరుగా ఉన్నాడు. అతను నిర్మించిన గజేంద్ర మోక్షంలో నటించిన వై.వి.రావుకు ప్రభావితుడైనాడు. అతను  ఎక్కువగా పౌరాణికాలతో సంబంధం కలిగి ఉండేవాడు. తరచుగా మద్రాసు సమీపంలోని జింగీ కోట వద్ద చిత్రీకరించేవాడు. అతను సంస్కరణ వాదిగా నిర్మించిన అనాథై పెన్ రెండవ ప్రపంచయుద్ధానికి ముందు జాతీయవాద ప్రచారానికి ప్రారంభ ఉదాహరణ. ప్రకాష్ ప్రారంభ తమిళ ధ్వని చిత్రాల గురించి విరుద్ధమైన ఆధారాలు ఉన్నాయి, కొన్నింటి  మూలాలు ప్రకాష్‌కు,  మరికొన్ని అతని సహకారి అయిన నారాయణన్‌కు ఆపాదించాయి; ఉదా. ద్రౌపది వస్త్రాపహరణం, కృష్ణ అర్జున, ఇంద్రసభ, రాజశేఖరన్.

## మూలాలు

## బాహ్య లంకెలు

వర్గం:1901 జననాలు
వర్గం:1956 మరణాలు
వర్గం:భారతీయ సినిమా దర్శకులు
వర్గం:భారతీయ సినిమా నిర్మాతలు
వర్గం:భారతీయ సినిమా నటులు
నిజామాబాదు ప్రభుత్వ వైద్య కళాశాల

**నిజామాబాదు ప్రభుత్వ వైద్య కళాశాల**, తెలంగాణ రాష్ట్రంలోని నిజామాబాదులో ఉన్న ఒక వైద్య కళాశాల. ఇందులో 2013-14 నుండి విద్యా సంవత్సరం ప్రారంభించబడింది. ఇది కాళోజి నారాయణరావు ఆరోగ్య విజ్ఞాన విశ్వవిద్యాలయానికి అనుబంధ కళాశాలగా ఉంది. 

## చరిత్ర
2010 సంవత్సరంలో నిజామాబాదు నగరంలో వైద్య కళాశాలని ప్రారంభించాలని భారత వైద్య మండలి నుండి నోటీసు వచ్చింది. 2012 చివరి నాటికి పాత నిజామాబాదు ప్రభుత్వ ఆసుపత్రి భవనాన్ని ఈ వైద్య కళాశాల కోసం రాష్ట్ర, కేంద్ర ప్రభుత్వాలు పునరుద్ధరించాయి. 100 సీట్లతో 2013-14 సంవత్సరం నుంచి ఎంబిబిఎస్‌  కోర్సుకు విద్యాసంవత్సరాన్ని ప్రారంభించడానికి భారత వైద్య మండలి నుండి అనుమతి పొందింది. జనరల్ మెడిసిన్, జనరల్ సర్జరీ, ప్రసూతి, గైనకాలజీ, అనస్థీషియా, పీడియాట్రిక్స్ (జూలై -17 సెషన్ ప్రకారం నవీకరించబడింది) వంటి వివిధ ప్రత్యేక కోర్సులలో ఈ కళాశాలలో డిఎన్బి సీట్లు ఉన్నాయి.

## కోర్సులు - శాఖలు

* అనాటమీ
* ఫార్మాకాలజీ
* ఫిజియోలాజీ
* బయోకెమిస్ట్రీ
* పాథాలజీ
* మైక్రోబయోలాజీ
* ఫోరెన్సిక్ మెడిసిన్
* జెనరల్ సర్జరీ
* ఆర్థోపెడిక్స్
* ఓటో-రైనో-లారిగోలజీ
* ఆప్తాల్మోలజీ
* జనరల్ మెడిసిన్
* టిబి & ఆర్‌డి
* డివిఎల్
* సైకియాట్రీ
* పీడియాట్రిక్స్
* ఓబిజీ
* అనస్థీషియాలజీ
* కమ్యూనిటీ మెడిసిన్
* రేడియోడియాగ్నోసిస్
* ట్రాన్స్‌ఫ్యూషన్ మెడిసిన్

## సిబ్బంది
2012లో జీవో నెం. 150 ద్వారా కళాశాలకు పరిపాలన విభాగంలో 189 పోస్టులు, ప్రిన్సిపల్‌ విభాగంలో 50 పోస్టులు, సూపరింటెండెంట్‌ విభాగంలో 15 పోస్టులు, క్లినికల్‌ విభాగంలో 87 పోస్టులు, వైద్య విద్య బోధనకు సంబంధించి అన్ని రకాల ప్రొఫెసర్లు కలిపి 311 పోస్టులు మంజూరయ్యాయి.

## ఇవికూడా చూడండి
* నిజామాబాదు ప్రభుత్వ ఆసుపత్రి 
* భారత వైద్య మండలి
* మహబూబ్‌నగర్ ప్రభుత్వ వైద్య కళాశాల
* తెలంగాణ వైద్య విధాన పరిషత్తు

## మూలాలు

## ఇతర లంకెలు
* నిజామాబాదు ప్రభుత్వ వైద్య కళాశాల అధికారిక జాలగూడు

వర్గం:నిజామాబాదు జిల్లా
వర్గం:వైద్య కళాశాలలు
వర్గం:వైద్య విజ్ఞాన సంస్థలు
వర్గం:2013 స్థాపితాలు
వర్గం:తెలంగాణ వైద్య కళాశాలలు
వర్గం:తెలంగాణ విద్యాసంస్థలు
మీసాలపేట

*మీసాలపేట (గుర్ల మండలం), విజయనగరం జిల్లా, గుర్ల మండలానికి చెందిన గ్రామం.
*మీసాలపేట (మెంటాడ మండలం), విజయనగరం జిల్లా మెంటాడ మండలానికి చెందిన గ్రామం.
భారతదేశ జాతీయ సంస్కృతి

భారతదేశ జాతీయ సంస్కృతి ఆచార్య వి. రామకృష్ణ రచించిన అనువాద తెలుగు రచన. దీనికి మూలం డాక్టర్ ఎస్. ఆబిద్ హుస్సేన్ యొక్క రచన. మూలరచన ఉర్దూలో 1946లో మూడు సంపుటాలుగా రచించబడినది. రెండవ ముద్రణకు మూడింటిని కుదించి ఒకే సంపుటంగా విడుదలచేయబడింది. మూడవ ముద్రణ నేషనల్ బుక్ ట్రస్టు, ఢిల్లీ వారు సమాచారానికి మరికొన్ని జాతీయభావాలను జోడించడం జరిగింది. దీనికి సర్వేపల్లి రాధాకృష్ణన్ గారు ముందుమాటను రచించారు.

## విషయసూచిక
1. భారతీయ సంస్కృతీ ప్రాతిపదిక; 2. సింధు నాగరికత; 3. ద్రవిడ సంస్కృతి, ఆర్యుల వైదిక సంస్కృతి రెండు ప్రవాహాలు;  4. ప్రథమ సంగమం వేదకాలంనాటి హిందూ సంస్కృతి; 5. బౌద్ధమతం-జైనమతం : రెండు దృక్పథాలు; 6. రెండవ సంగమం: పౌరాణిక హైందవ సంస్కృతి; 7. నూతన వీచికలు, నూతన ప్రవాహాలు; 8. భారతదేశానికి రాకపూర్వం ముస్లిం సంస్కృతి; 9. భారతదేశంలో హిందూ సంస్కృతికి, ముస్లిం సంస్కృతికి మధ్య సంబంధం; 10. మూడవ సంగమం, హిందూస్థానీ సంస్కృతి-I; 11. హిందూస్థానీ సంస్కృతి-II; 12. భారతదేశంపై ఆంగ్ల సంస్కృతి ప్రభావం; 13. ఆంగ్లేయ సంస్కృతికి ప్రతిస్పందన, రాజకీయ సాంస్కృతిక వేర్పాటువాదం; 14. సాంస్కృతిక సమైక్యాభివృద్ధి, ఈనాటి పరిస్థితి; 15. నూతన జాతీయ సంస్కృతి కోసం.

## మూలాలు

వర్గం:1997 పుస్తకాలు
వర్గం:తెలుగు అనువాద పుస్తకాలు
వర్గం:నేషనల్ బుక్ ట్రస్ట్, ఇండియా ప్రచురణలు
సిద్ధిపేట ప్రభుత్వ వైద్య కళాశాల

**సిద్ధిపేట ప్రభుత్వ వైద్య కళాశాల** తెలంగాణలోని సిద్దిపేటలో ఉన్న వైద్య కళాశాల. దీనికి 2018 జనవరిలో భారత వైద్య మండలి (ఎంఐసి) నుండి అనుమతి లభించింది. ఈ కళాశాల కాళోజి నారాయణరావు ఆరోగ్య విజ్ఞాన విశ్వవిద్యాలయానికి అనుబంధ కళాశాలగా ఉంది. 

## చరిత్ర
2016, అక్టోబరు 11న ఉదయం గం. 11.13 ని.లకు సిద్ధిపేట పట్టణంలో కొత్తగా నిర్మించిన జిల్లా కలెక్టరేట్ కాంప్లెక్స్ ను ప్రాంరంభించి,సిద్ధిపేట జిల్లాను అధికారికంగా ప్రారంభించిన తెలంగాణ ముఖ్యమంత్రి కల్వకుంట్ల చంద్రశేఖర్ రావు సిద్దిపేట జిల్లా ప్రజలకు ఆరోగ్య సంరక్షణను అందించడానికి సిద్ధిపేటలో ప్రభుత్వ వైద్య కళాశాలను ఏర్పాటు చేస్తామని హామీ ఇచ్చాడు.

2016, అక్టోబరు 22 సిద్దిపేటలో కొత్త వైద్య కళాశాల స్థాపనకు సంబంధించి మొదటి ఉన్నత స్థాయి సమావేశం జరిగింది. ఈ సమావేశంలో అప్పటి రాష్ట్ర ఆరోగ్య, కుటుంబ సంక్షేమ శాఖ మంత్రి డాక్టర్ సి. లక్ష్మా రెడ్డి, రాష్ట్ర నీటిపారుదల, మార్కెటింగ్, శాసనసభ వ్యవహారాల శాఖ మంత్రి టి. హరీశ్ రావు, ఆరోగ్య, కుటుంబ సంక్షేమ శాఖ ప్రత్యేక ముఖ్య కార్యదర్శి రాజేశ్వర్ తివారీ పాల్గొని కార్యాచరణ ప్రణాళికను రూపొందించారు. ఈ తరువాత సిద్ధిపేటలో వైద్య కళాశాల, ఆసుపత్రి స్థాపన కోసం భూమిని సేకరించడం, బడ్జెట్ కేటాయింపులు మంజూరు, బోధన, బోధనేతర, పారా మెడికల్, ఇతర సహాయక సిబ్బంది నియామకానికి పోస్టుల అనుమతులు జరిగాయి.

ఐదున్నర నెలల రికార్డు సమయంలో ఐదు అంతస్తుల భవనం నిర్మాణం పూర్తి చేసుకొని 2018, జూన్ 3న ఈ వైద్య కళాశాల ప్రారంభించబడింది. ఎంఐసి 150 సీట్లకు అనుమతి ఇచ్చి 2018-19లో తొలి విద్యా సంవత్సరాన్ని ప్రారంభించింది. 50 ఎకరాలలో విస్తరించి ఉన్న కళాశాల, ఆసుపత్రి నిర్మాణానికి 700 కోట్లు ఖర్చు అయింది.

2020 డిసెంబరు 10న సీఎం కేసీఆర్ ప్రభుత్వ వైద్య కళాశాల భవన సముదాయాన్ని ప్రారంభించి, 1000 పడకల ప్రభుత్వ ఆసుపత్రికి శంకుస్థాపన చేశాడు.

## ఆసుపత్రి
సిద్ధిపేటలోని 100 పడకల ఆసుపత్రిని 300 పడకల అసుపత్రిగా  మార్చారు. ఈ ఆసుపత్రి వైద్య కళాశాలలో భాగంగా ఉంటుంది. ఇందులో తరగతి గదులు, ప్రయోగశాలలు, గ్రంథాలయం ఉన్నాయి.

## కోర్సులు - శాఖలు

* అనాటమీ
* బయోకెమిస్ట్రీ
* ఫిజియోలాజీ
* బయోకెమిస్ట్రీ
* మైక్రోబయోలాజీ
* ఫోరెన్సిక్ మెడిసిన్
* పాథాలజీ
* ఫార్మాలజీ
* పిఎస్ఎం
* జెనరల్ సర్జరీ
* జనరల్ మెడిసిన్
* కమ్యూనిటీ మెడిసిన్
* గైనకాలజీ
* ఆర్థోపెడిక్స్
* ఈ.ఎన్.టి.
* ఆప్తాల్మోలజీ
* సైకియాట్రీ
* పీడియాట్రిక్స్
* అనస్థీషియాలజీ

## ఇవికూడా చూడండి
* తెలంగాణలోని ప్రభుత్వ వైద్య కళాశాలల జాబితా
* భారతదేశంలో విద్య 
* భారత వైద్య మండలి 
* తెలంగాణ వైద్య విధాన పరిషత్తు

## మూలాలు

## ఇతర లంకెలు
* నిజామాబాదు ప్రభుత్వ వైద్య కళాశాల అధికారిక జాలగూడు
 

వర్గం:సిద్దిపేట జిల్లా
వర్గం:వైద్య కళాశాలలు
వర్గం:వైద్య విజ్ఞాన సంస్థలు
వర్గం:2018 స్థాపితాలు
వర్గం:తెలంగాణ వైద్య కళాశాలలు
వర్గం:తెలంగాణ ప్రభుత్వ నిర్మాణాలు
పద్మశ్రీ పురస్కార గ్రహీతలు (2020-2029)

పద్మశ్రీ పురస్కారం, భారతదేశంలో నాలుగవ అత్యున్నత పౌర పురస్కారం. 2020 - 2029 సంవత్సరాల మధ్య విజేతల వివరాలు ఇందులో నమోదు కాబడతాయి.

## 2020 జాబితా
2020లో 118 మందిని ఈ పురస్కారానికి ఎంపిక చేశారు. 

## 2021 జాబితా
2021లో 102 మందిని ఈ పురస్కారానికి ఎంపిక చేశారు. 

## 2022 జాబితా
2022లో 107 మందిని ఈ పురస్కారానికి ఎంపిక చేశారు. 

## 2023 జాబితా

## 2024 జాబితా
2024లో 110 మందికి ఈ పురస్కారానికి ఎంపిక చేశారు.

## 2025 జాబితా
2025లో 113 మందికి ఈ పురస్కారానికి ఎంపిక చేశారు.

## 2026 జాబితా
2026లో 113మందికి ఈ పురస్కారానికి ఎంపిక చేశారు.  

## మూలాలు

## వెలుపలి లంకెలు
* 
* 

*
వర్గం:పురస్కారాలు
వర్గం:పురస్కార గ్రహీతలు
రక్త కన్నీరు

## వ్యక్తులు

* రక్తకన్నీరు నాగభూషణం

## సినిమాలు
* రక్త కన్నీరు (1989 సినిమా)
* రక్తకన్నీరు (1956 సినిమా)
* రక్తకన్నీరు (2004 సినిమా)

## నాటకం

* రక్తకన్నీరు (నాటకం)
రక్తకన్నీరు (2004 సినిమా)

thumb|రక్తకన్నీరు సినిమా పోస్టర్
రక్త కన్నీరు 2004 ఫిబ్రవరి 27న విడుదలైన తెలుగు సినిమా. వృషభాద్రి ప్రొడక్షన్స్ పతాకంపై మునిరత్నం నాయుడు నిర్మించిన ఈ సినిమాకు సాధు కోకిల దర్శకత్వం వహించారు. ఉపేంద్ర, రమ్యకృష్ణ ప్రధాన తారాగణంగా నటించిన  ఈ సినిమాకు సాధుకోకిల సంగీతాన్నందించింది.

## తారాగణం

* ఉపేంద్ర, 
* రమ్య కృష్ణ, 
* అబిరామి‌,
* కోట శ్రీనివాసరావు, 
* సుధాకర్, 
* జ్యోతిలక్ష్మి, 
* జె.వి.సోమయజులు, 
* కళ్ళు చిదంబరం, 
* కుమార్ బంగారప్ప,
* దొడ్డన్న,
* బ్యాంక్ జనార్ధన, 
* సాధు కోకిల
* హొన్నవల్లి కృష్ణ,

## సాంకేతిక వర్గం

* దర్శకత్వం: సాధు కోకిల
* స్టూడియో: వృషభాద్రి ప్రొడక్షన్స్
* విడుదల తేదీ: ఫిబ్రవరి 27, 2004
* సంగీత దర్శకుడు:  కోకిల సాధు
* సౌండ్ రికార్డింగ్:మహతి
* నృత్యం: చిన్ని ప్రకాష్, నదీమ్‌ఖాన్
* నేపథ్యగానం: శ్రీ, మనో, చరణ్, కౌసల్య, సుధ, శ్రీకాంత్
* కెమేరా: కృష్ణకుమార్
* మాటలు-పాటలు: భారతీబాబు
* చిత్రానువాదం: ఉపేంద్ర
* నిర్మాత: మునిరత్నం నాయుడు

## మూలాలు

## బాహ్య లంకెలు

* Raktha Kanneeru Telugu Full Movie | Upendra

వర్గం:2004 తెలుగు సినిమాలు
వర్గం:కోట శ్రీనివాసరావు నటించిన సినిమాలు
గంగవ్వ

**మిల్కురి గంగవ్వ** భారతీయ యూట్యూబ్  సమాచార సృష్టికర్త,  నటి. ఆమె  యూట్యూబ్ సెలబ్రిటీగా ప్రాచుర్యం పొందింది. ఆమె అంతకు ముందు వ్యవసాయ కార్మికురాలిగా పనిచేసింది.   గంగవ్వ తెలుగు భాషను  తెలంగాణ మాండలికంలో అద్భుతంగా మాట్లాడి, మంచి వాక్చాతుర్యం కలిగిన కళాకారిణిగా గుర్తింపు పొందింది.   ఆమె తెలుగు రియాలిటీ టీవీ షో ''బిగ్ బాస్ 4'' (2020) లో పోటీదారుగా ప్రవేశించింది.  2020లో తెలంగాణ ప్రభుత్వం నుండి ఉత్తమ పాత్రికేయురాలుగా తెలంగాణ రాష్ట్ర విశిష్ట మహిళా పురస్కారం అందుకుంది.

## ప్రారంభ జీవితం
గంగవ్వ తెలంగాణ రాష్ట్రంలోని జగిత్యాల జిల్లా లోని  లంబాడిపల్లి గ్రామానికి చెందినది.  ఆమె పుట్టిన తేదీ గురించి ఎటువంటి సమాచారం లేదు.   గంగవ్వ 1వ తరగతి చదివి మధ్యలో పాఠశాల మానేయడంతో ఆమెకు అధికారికంగా పాఠశాల విద్య లభించలేదు.  ఆమె తన ఐదేళ్ళ వయస్సులో  వివాహం చేసుకుంది. గంగవ్వకు  నలుగురు పిల్లలు.  ముగ్గురు కుమార్తెలు,  ఒక కుమారుడు ఉన్నారు.  

## జీవిత విశేషాలు
గంగవ్వ వ్యవసాయ రంగంలో కార్మికురాలిగా  పనిచేసేది. ఆమె 2016 లో యూట్యూబ్ లో ప్రవేశించే వరకు పొగాకు చుట్టలను  చుట్టే కార్మికురాలిగా పనిచేసేది.   తెలంగాణ రాష్ట్రంలోని గ్రామీణ ప్రజల జీవన విధానాన్ని కేంద్రీకరించే యూట్యూబ్ ఛానల్ నిర్వహిస్తున్న ఆమె అల్లుడు శ్రీకాంత్  శ్రీరాం వద్ద చేరింది. ఆమె 2017 నుండి తన పూర్తి సమయాన్ని యూట్యూబ్ లో కేటాయించడానికి ముందు అతిథి పాత్రలలో తన ప్రస్థానాన్ని ప్రారంభించింది.  

తెలంగాణ మాండలికం గురించి గంగవ్వ కు గల  ప్రత్యేకమైన వాక్పటిమ  మూలంగా ఆమె తెలంగాణా ప్రజలలో గుర్తింపు పొందింది.  2019 లో గంగవ్వ తెలుగు సినిమాలో తొలి చిత్రం మల్లేశం ద్వారా తెరంగేట్రం చేసింది. ఆమె తరువాత సినిమా ఇస్మార్ట్ శంకర్

## పురస్కారాలు
# తెలంగాణ రాష్ట్ర విశిష్ట మహిళా పురస్కారం - హైదరాబాద్, తెలంగాణ ప్రభుత్వం, 2020 మార్చి 8.
# 2020లో అంతర్జాతీయ మహిళా దినోత్సవం సందర్భంగా  గంగవ్వకు తెలంగాణ గవర్నర్ తమిళిసై సౌందరరాజన్ నుండి  ఉమెన్ అచీవర్ అవార్డు లభించింది.  

## నటించిన సినిమాలు

## టెలివిజన్

## మూలాలు

వర్గం:జీవిస్తున్న ప్రజలు
వర్గం:జగిత్యాల జిల్లా మహిళలు
వర్గం:తెలుగు సినిమా నటీమణులు
వర్గం:మహిళా కళాకారులు
వర్గం:బిగ్ బాస్ (తెలుగు టీవీ సిరీస్) పోటీదారులు
అమ్మ రాజశేఖర్

**అమ్మ రాజశేఖర్**  భారతీయ చిత్ర దర్శకుడు,  కొరియోగ్రాఫర్. అతను ప్రధానంగా తెలుగు సినిమా పరిశ్రమలో  పనిచేశాడు. అమ్మ రాజశేఖర్ దర్శకత్వం వహించిన బ్లాక్ బస్టర్ మూవీ రణం. అతను కొరియోగ్రాఫర్‌గా తెలుగు సినీ పరిశ్రమలోకి ప్రవేశించి  దర్శకుడుగా మారిన టెక్నీషి యన్‌. గోపిచంద్‌ రణం, రవితేజ ఖతర్నాక్‌, నితిన్‌ టక్కరి చిత్రాలకు దర్శకత్వం వహించాడు. అతను బిగ్ బాస్ తెలుగు 4 రియాల్టీ షోలో  ఇతర సభ్యులతో పాటు 2020 సెప్టెంబరు 6న పాల్గొన్నాడు.  ఇతనితో పాటు దర్శకుడు సూర్యకిరణ్ కూడా ఆ షోలో పాల్గొన్నాడు.  

## జీవిత విశేషాలు
అమ్మ రాజశేఖర్ 1979 మే 25న తమిళనాడు రాష్ట్రంలోని చెన్నైలో జన్మించాడు. 

## చిత్రాలు

### దర్శకునిగా
* ఖతర్నాక్ - 2006
* రణం - 2006
* టక్కరి - 2007
* భీభత్సం - 2009
* మంగో - 2013
* రణం -2 - 2015
* ఉగ్రం -2020
* తల (2025)

### కొరియోగ్రాఫర్ గా

* దేవి  - 1999
* ఆజాద్ - 2000
* అంజి - 2004
* సై - 2004
* సుభాష్ చంద్రబోస్ - 2005
* లక్ష్మి - 2006
* లక్ష్యం  - 2007
* కింగ్  - 2008
* [బాహుబలి] (సినిమా) - 2016

### సినిమా నటునిగా

* సీరియల్ కిల్లర్ - డేవిడ్ గా

### సినిమా రచయితగా

* ఖతర్నాక్

## మూలాలు

## బాహ్య లంకెలు

* 

వర్గం:1979 జననాలు
వర్గం:జీవిస్తున్న ప్రజలు
వర్గం:తెలుగు సినిమా దర్శకులు
కౌసల్య (నటి)

**నందిని** (జన్మనామం:కవిత) (1979 డిసెంబరు 29) భారతీయ సినిమా రంగంలో కౌసల్య గా సుపరిచితురాలు. ఆమె భారతీయ చలనచిత్ర నటి, మోడల్. దక్షిణాది సినిమా పరిశ్రమలో ప్రధాన కథానాయకిగా వృత్తి జీవితాన్ని ప్రారంభించిన ఆమె అనేక సహాయక పాత్రలను పోషించింది.    

## జీవిత విశేషాలు
నందిని మొదట మోడలింగ్ ద్వరా తన కెరీర్ ను ప్రారంభించింది. 1996లో బాలచంద్రమీనన్  దర్శకత్వం వహించిన  మలయాళ చిత్రం ఏప్రిల్ 19 ద్వారా చిత్ర సీమలోకి ప్రవేశించింది.     తరువాత సంవత్సరంలో ఆమె తమిళ నటుడు మురళి తో కలసి తమిళ సినిమా కాలమెల్లం కాదల్ వాజ్గా లో నటించింది. తరువాత తమిళంలో విజయవంతమైన సినిమాలైన నెరుక్కు నేర్ (1997), ప్రియముదన్ (1998), సొల్లమాలె (1998), పూవెలి (1998), వానతయిప్పోల (2000) లలో నటించింది. మలయాళంలో ఆమె మోహన్ లాల్ కు వ్యతిరేకంగా *అయాల్ కధ ఎఝుతుకయను (1998)* లో నటించి గుర్తింపు పొందింది. ఆమె మలయాళంలో కళాభవన్ మణి తో కలసి కరుమదికుట్టన్ (2001) సినిమాలో నటించింది.    

ఆమె సుమారు 30 తమిళ, మలయాళ భాషా చిత్రాలలో ముఖ్య పాత్రలలో నటించింది. తమిళ సినిమా పూవెలి లో ఆమె నటనకు గాను ఉత్తమ నటిగా  తమిళంలో ఫిలిం ఫేర్ పురస్కారాన్ని పొందింది. ఆమె ఎక్కువగా చీర ధరించిన సాంప్రదాయక పాత్రలలొ నటించింది. 2000 నాటికి ఆమె క్యారక్టర్ ఆర్టిస్టుగా మారి తిరుమలై (2003), సంతోష్ సుబ్రహ్మణ్యం (2008) చిత్రాలలో సహాయ నటిగా  నటించింది. ఆమె  సన్ టీవీ లో 436 ఎపిసోడ్లు ప్రసారం చేయబడిన "మనైవి" సిరీస్ ద్వారా  టెలివిజన్ కార్యక్రమాల వైపు అడుగుపెట్టింది.    

2004 లో, ఆమె ప్రధాన పాత్రలలో నటిగా నటించడానికి తిరిగి ప్రయత్నించింది. కానీ దురదృష్టవశాత్తూ ఆమె చేసిన అనేక ప్రాజెక్టులు ఆలస్యం అయ్యాయి. ఆమె ప్రశాంత్ తొ కలసి నటించిన తంగరాజన్ దర్శకత్వంలోని "పోలీస్" సినిమా, కార్తీక్ తో నటించిన "మనధిల్", వెండుమది నీ ఎనక్కు, రోసప్పూ చిన్న రోసప్పూ చిత్రాలు తయారైనా వెంటనే నిలిచిపోయాయి.    

## వ్యక్తిగత జీవితం
నందిని 1979 డిసెంబరు 3న శివశంకరన్, పూర్ణిమ దంపతులకు జన్మించింది. ఆమె తండ్రి  కర్ణాటక స్టేట్ రోడ్ ట్రాన్స్‌పోర్ట్ కార్పొరేషన్‌లో అధికారి.  ఆమె సోదరుడు షణ్ముఘ వ్యాపారవేత్త.   ఆమె అవివాహితురాలు.  

## నటించిన తెలుగు చిత్రాలు

## టెలివిజన్

## మూలాలు

## బాహ్య లింకులు

* 
* 
* 
* Tamil Star Kausalya 

**

వర్గం:1979 జననాలు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు